title: World Rugby Sevens Series

text: World Rugby Sevens Series (vuoteen 2014 asti IRB Sevens World Series), virallisesti HSBC World Rugby Sevens Series, on vuosittain järjestettävien kansainvälisten rugby-7-turnausten sarja, joiden järjestämisestä vastaa rugbyn kattojärjestö World Rugby.


title: World Rugby Sevens Series

text: Kauden voitto määritetään turnauksista sijoituksen perusteella saatavista pisteistä, jotka lasketaan kauden lopuksi yhteen.


title: Brexit

text: Brexit (yhdistelmä engl. sanoista "British exit", ’Britannian lähtö’) on prosessi, joka johtanee Britannian eroamiseen Euroopan unionista (EU). 23. kesäkuuta 2016 pidetyssä kansanäänestyksessä enemmistö (52 prosenttia) äänesti EU-eron puolesta. 29. maaliskuuta 2017 Britannian hallitus aktivoi EU:n perussopimuksen 50. artiklan ja täten aloitti eroprosessin. Britannian on määrä erota EU:sta 29. maaliskuuta 2019 kello 23.00 (UTC), jolloin erosopimuksen neuvottelun määräaika päättyy, ellei jatkoajasta sovita.


title: Brexit

text: Britannian pääministeri David Cameron lupasi vuonna 2013, että hän tulisi järjestämään kansanäänestyksen Britannian EU-jäsenyydestä. Cameron uskoi, että hän pystyisi eroamisella uhkaamalla neuvottelemaan Britannialle paremman aseman Euroopan unionissa. Voitettuaan parlamenttivaalit 2015 Cameron toteutti lupauksensa ja sopi kansanäänestyksen järjestämisestä. Samalla hän neuvotteli Britannialle tiettyjä erityisoikeuksia, joiden toivottiin pitävän maan edelleen EU:n jäsenenä.


title: Brexit

text: Keskustelu Britannian mahdollisesta eroamisesta Euroopan unionista huipentui 23. kesäkuuta 2016, kun Britanniassa järjestettiin asiasta neuvoa-antava kansanäänestys. Siinä 51,89 prosenttia annetuista äänistä oli jäsenyydestä luopumisen ja 48,11 prosenttia unionissa pysymisen kannalla.


title: Brexit

text: Maaliskuussa 2017 Britannian parlamentti hyväksyi lain, joka valtuutti maan hallituksen aloittamaan toimet eron toteuttamiseksi. Kuningatar Elisabet II allekirjoitti lain 16. maaliskuuta 2017. Eroneuvottelut käynnistyivät virallisesti 29. maaliskuuta 2017, kun pääministeri Theresa Mayn johtama hallitus aktivoi Euroopan unionista tehdyn sopimuksen artiklan 50, mistä lähetetyn ilmoituksen vastaanotti Eurooppa-neuvoston puheenjohtaja Donald Tusk. Tämä Lissabonin sopimuksessa 2009 hyväksytty artikla tekee mahdolliseksi eroamisen unionista, mikäli tämä ei ole ristiriidassa jäsenvaltion omien perustuslakien kanssa. Neuvottelujen odotetaan kestävän noin kaksi vuotta.


title: Brexit

text: Britannian pääneuvottelija oli David Davis 9. heinäkuuta 2018 asti, jolloin hän erosi tehtävästä. Euroopan unionin pääneuvottelija on Michel Barnier.


title: Brexit

text: Britannian parlamentti hylkäsi neuvotellun sopimuksen 15. tammikuuta 2019 äänestyksessä luvuin 432–202.


title: Brexit

text: Britannian pääministeri Theresa May ilmoitti 29. tammikuuta 2019 että britit aikovat hakea EU:lta joitakin muutoksia jo neuvottelemaansa brexit-sopimukseen.


title: Brexit

text: Syitä kansanäänestyksen tulokseen on arvioitu narsismin, oikeistolaisuuden ja maahanmuuttajien tuoman uhan kautta ja löydetty korrelaatiota usein eri ryhmien kesken.


title: Brexit

text: PricewaterhouseCoopersin raportti arvioi, että jopa 100 000 rahoitusalan työpaikkaa voi lähteä maasta brexitin seurauksena.


title: Krotonihappo

text: Krotonihappo (CHO) on tyydyttymättömiin karboksyylihappoihin kuuluva orgaaninen yhdiste. Yhdistettä käytetään orgaanisen kemian synteeseissä muun muassa lääkkeiden, polymeerien ja muiden kemikaalien valmistukseen.


title: Krotonihappo

text: Huoneenlämpötilassa krotonihappo on valkoista tai kellertävää kiteistä ainetta, jolla on voimakkaasti pistävä haju. Yhdisteellä esiintyy cis-trans-isomeria ja trans-isomeeri on termodynaamisesti stabiilimpi. Cis-isomeeria kutsutaan myös isokrotonihapoksi. Krotonihappo voi isomeroitua isokrotonihapoksi kuumennettaessa noin 125 °C:n lämpötilaan. Edelleen kuumennettaessa noin 180 °C:n lämpötilaan tapahtuu isomeroituminen uudelleen krotonihapoksi. Krotonihappo liukenee hyvin veteen sekä useisiin orgaanisiin liuottimiin kuten etanoliin, dietyylieetteriin, asetoniin, etyyliasetaattiin ja tolueeniin. Muiden karboksyylihappojen tavoin krotonihappo on heikko happo ja sen pK-arvo on 2·10. Yhdisteelle tyypillisiä reaktioita ovat muun muassa additioreaktiot, polymerisoitumiset ja esteröitymiset. Luonnossa krotonihappoa on havaittu esiintyvän Texasin savimaaperässä sekä maaöljyssä.


title: Krotonihappo

text: Krotonihappo on myrkyllistä ja ärsyttää voimakkaasti ihoa, hengitysteitä ja silmiä. Yhdisteelle altistumisesta voi seurata pahoinvointia, kurkkukipua, pääkipua, hengitysvaikeuksia ja iholle tai silmiin joutuessaan syövytysvammoja.


title: Krotonihappo

text: Teollisesti krotonaldehydiä valmistetaan hapettamalla krotonaldehydiä ilmalla tai hapella 20–45 °C:n lämpötilassa. Reaktion ensimmäisessä vaiheessa muodostuu perkrotonihappoa, joka reagoi toisen krotonaldehydimolekyylin kanssa krotonihapoksi. Tuote puhdistetaan kiteyttämällä. Laboratoriomittakaavassa yhdistettä voidaan valmistaa asetaldehydin ja malonihapon välisellä kondensaatioreaktiolla pyridiinin läsnä ollessa, krotonaldehydin fotokemiallisella hapetuksella, allyylialkoholin karbonyloinnilla, kuumentamalla 3-hydroksivoihappoa tai puun kuivatislauksella.


title: Krotonihappo

text: Krotonihappoa käytetään valmistettaessa polymeerejä. Tärkeitä ovat esimerkiksi sen ja vinyyliasetaatin kopolymeerit, joita käytetään muun muassa maaleissa, lakoissa, liimoissa ja sideaineina sekä alkydihartsit. Yhdisteestä valmistettavia estereitä voidaan käyttää muovien ja kumien pehmittiminä. Krotonihaposta valmistetaan myös lääkkeitä kuten krotamitonia ja muita orgaanisia yhdisteitä kuten treoniinia ja A-vitamiinia.


title: Betelpalmut

text: Betelpalmut ("Areca") on kasvisuku, joka kuuluu palmukasvien heimoon. Siihen kuuluu yli 40 lajia. Betelpalmut ovat trooppisen Aasian ja Tyynenmeren alueen palmuja.


title: Betelpalmut

text: Betelpalmut ovat yksikotisia puumaisia tai pensasmaisia palmuja. Ne ovat yksi- tai monivartisia, ja niiden varret voivat olla korkean puunrunkomaisia tai lyhyitä ja kokonaan maan pinnan alle jääviä. Kussakin varressa on 4–12 parilehdykkäistä lehteä. Varret ovat usein latvastaan vihreiden tai kellertävien lehtituppien peittämä. Kaksineuvoisissa kukinnoissa on suurempia emikukkia ja pieniä hedekukkia. Hedelmät ovat pieniä ja yksisiemenisiä. Ne ovat soikeita tai pyöreitä ja monesti punaisia.


title: Betelpalmut

text: Betelpalmut kasvavat Etelä- ja Kaakkois-Aasiassa sekä Tyynenmeren saarilla Salomonsaarille asti idässä.


title: Betelpalmut

text: Betelpalmuihin kuuluu yli 40 yleisesti hyväksyttyä lajia sekä kymmeniä lajikuvauksia joiden asema on epäselvä.


title: Tim Mikkelson

text: Tim Mikkelson (s. 13. elokuuta 1986 Matamata, Uusi-Seelanti) on uusiseelantilainen ammattilaisrugbypelaaja. Mikkelson on pelannut Uuden-Seelannin rugby-7-maajoukkueessa vuodesta 2008.


title: Tim Mikkelson

text: Mikkelson on edustanut Waikatoa vuosina 2008–2013. Lisäksi hän on pelannut Super Rugby-joukkueessa Chiefs vuosina 2008–2010.


title: Tim Mikkelson

text: Mikkelson on pelannut Uuden-Seelannin rugby-7-maajoukkueessa vuodesta 2008. Vuonna 2016 hänet valittiin joukkueen kapteeniksi.


title: Tim Mikkelson

text: Mikkelson valittiin Rugby World Cup Sevensin turnauksen parhaaksi pelaajaksi vuonna 2013 ja samana vuonna IRB:n vuoden parhaaksi rugby-7-pelaajaksi.


title: Made in Sweden (with Love)

text: Made in Sweden (with Love) on ruotsalaisen Made in Sweden–yhtyeen esikoisalbumi, joka julkaistiin vuonna 1968 levymerkillä Sonet. Levystä on tehty CD-versio vuonna 1993.


title: Kyyhkyspuu

text: Kyyhkyspuu eli nenäliinapuu ("Davidia involucrata") on Kiinasta kotoisin oleva puu, jota viljellään koristekasvina. Puun viininpunaisia kukintoja ympäröivät valkoiset suojuslehdet voivat olla 30 cm pitkiä, ja muistuttavat kyyhkysiä tai nenäliinoja.


title: Kyyhkyspuu

text: Kyyhkyspuu on sukunsa ainoa laji, mutta siitä on kaksi muunnosta: var. "involucrata" ja var. "vilmoriniana"


title: Kyyhkyspuu

text: Kyyhkyspuu on keskikokoinen, pyramidin muotoinen puu. Se kasvaa 7–20 metriä korkeaksi ja 7–12 m leveäksi. Sen lehdet ovat sydämenmuotoiset, 5–15 cm pitkät ja kasvavat vuorottain. Oksat kasvavat vaakasuoraan. Puu kukkii ensimmäisen kerran vasta 15–20 -vuotiaana, eikä sen jälkeenkään tuota kukkia joka vuosi. Kukinnon keskusta on viininpunainen, sitä ympäröivät vaaleanvihreät terälehdet ja uloimpana ovat kaksi valkoista suojuslehteä, jotka liikkuvat tuulessa näyttäen lintuparvelta tai kuivumassa olevilta nenäliinoilta. Kukinnosta kehittyy vihreä hedelmä joka kypsyy punaruskeaksi pähkinäksi. Siemen itää vasta kun se on kokenut kaksi pakkastalvea.


title: Kyyhkyspuu

text: Kyyhkyspuu on kotoisin Länsi-Kiinasta (Guizhou, Hubei, Hunan, Shaanxi, Sichuan, Yunnan), missä se kasvaa 1000-2200 metrin korkeudessa. Se on kadonnut osalta alkuperäistä esiintymisaluettaan, koska sitä kerätään koristekasviksi ja koska elinympäristöjä on tuhottu. Kiinan kasviston punaisessa kirjassa (1992) se on luokiteltu harvinaiseksi.


title: Kyyhkyspuu

text: Toinen muunnos var. "vilmoriniana" on IUCN:n luokituksessa vaarantunut.


title: Kyyhkyspuu

text: Puutarhoissa se istutetaan aurinkoon tai puolivarjoon, vettä läpäisevään maahan. Se ei kestä kuivumista mutta ei myöskään seisovaa vettä.


title: Kyyhkyspuu

text: Ranskalainen kasvitieteilijä Armand David löysi yksittäisen puun Kiinasta, noin 2000 metrin korkeudesta vuonna 1869. Hän lähetti kuivattuja siemeniä Pariisiin vuonna 1871. Kymmenen vuotta myöhemmin skotti Augustine Henry lähetti näytteen Kew Gardensiin. Lisää puita etsittiin vuosien ajan.


title: Rafah

text: Rafah () on jaettu kaupunki Egyptiin kuuluvan Siinain alueen ja Palestiinaan kuuluvan Gazan kaistan rajalla. Kaupungin Egyptiin kuuluva osa tyhjennettiin asukkaistaan vuonna 2015. Gazan kaistaan kuuluva osa on Rafahin kuvernoraatin pääkaupunki, ja se sijaitsee noin 30 kilometriä etelään Gazan kaupungista. Vuonna 2014 siellä oli 152 950 asukasta, joista suurin osa oli Palestiinan pakolaisia. Rafahin pakolaisleiri ja Tall as-Sultan katsotaan erillisiksi paikkakunniksi.


title: Rafah

text: Britannian hallinnassa olleen Egyptin ja Turkkiin kuuluneen Palestiinan välinen rajalinja vedettiin Rafahin kaupungin halki vuonna 1906. Raja oli kuitenkin täysin avoin ja käytännössä lähes merkityksetön, kun Gazan kaista vuosina 1949-1967 oli Egyptin hallinnassa, ja sen jälkeenkin vuosina 1967-1982, kun sekä Gaza että Siinai olivat Israelin miehittäminä. Sen sijaan kun Israel vuonna 1982 vetäytyi Siinailta mutta piti Gazaa edelleen miehityksessä, raja suljettiin ja Rafah jaettiin vuoden 1906 rajalinjan kohdalta kahtia. Rajalle pystytettiin piikkilanka-aita, joka monessa tapauksessa erotti samankin perheen jäsenet toisistaan. Lisäksi Israel ja Egypti ovat kumpikin hävittäneet laajoja aivan rajan pinnassa olevia osia kaupungin keskustasta ja karkottaneet sieltä asukkaat muodostaakseen rajalle leveän puskurivyöhykkeen.


title: Rafah

text: Rafahissa sijaitsee ainoa Egyptin ja Gazan alueen välinen rajanylityspaikka. Gazan ainoa lentoasema, Jasser Arafatin kansainvälinen lentoasema, sijaitsi juuri kaupungin eteläpuolella. Se otettiin käyttöön vuonna 1998, mutta vuonna 2001 Israelin sotavoimat hävittivät sen pommeilla ja raivaustraktoreilla sen jälkeen, kun Hamas oli surmannut muutamia israelilaisia sotilaita.


title: Rafah

text: Rafah on ikivanha kaupunki, jonka nimi on eri aikoina esiintynyt eri muodoissa. Muinaiset egyptiläiset tunsivat sen nimellä "Robihwa", assyrialaiset nimellä "Rafihu". kreikkalainen käyttivät siitä nimeä "Rhaphia" (Ῥαφία), roomalaiset muotoa "Raphia", israelilaiset muotoa "Rafiah" (רפיח) ja kalifaatin aikaiset arabit muotoa "Rafh". Heprealaista muotoa "Rafiah" translitteroituna käytetään nykyisinkin myös englannin kielessä tavallisemman "Rafah" -nimen ohella.


title: Rafah

text: Vuonna 1922 Rafahin asukasluku oli 599, vuonna 1945 jo 2 200. Vuonna 1982 asukkaita oli noin 10 800.


title: Rafah

text: Vuonna 1997 Rafahissa ja siihen liittyvässä pakolaisleirissä yhteensä oli Palestiinan tilastokeskusviraston (PCBS) mukaan jo 91 181 asukasta, läheisessä Tall as_Sultanissa lisäksi 17 141. Asukkaista 80,3 % oli Palestiinan pakolaisia. Asukkaista oli tuolloin 50,5 % miehiä ja 49,5 % naisia.


title: Rafah

text: Palestiinan tilastotoimiston mukaan Rafahin kaupungin asukasluku vuonna 2006 oli 71 003. Rafahin pakolaisleirin ja Tall-as-Sultan luettiin väestönlaskennassa ei paikkakunniksi, joista edellisen väkiluku oli 59 983, jälkimmäisen 24 418.


title: Rafah

text: Rafahilla on jo tuhansien vuosien historia takanaan. Varhaisin historiallinen lähde, jossa se mainitaan, on Egyptin farao Seti I:n ajalta vuodelta 1303 eaa. Se mainitaan myös Shoshenk I:n sotaretkeä Lähi-itään käsittelevissä egyptiläisissä aikakirjoissa vuodelta 925 eaa. Vuonn 720 eaa. Assyrian kuningas Sargon II voitti siellä käydyssä taistelussa egyptiläiset, ja vuonna 217 eaa. Egyptin kuningas Ptolemaios IV voitti Rafian taistelussa Seleukidien valtakunnan kuningas Antiokohs III Suuren. Kyseessä oli yksi suurimmista Lähi-idässä koskaan käydyistä taisteluista, johon osallistui yli 100 000 sotilasta ja satoja norsuja.


title: Rafah

text: Kaupungin valloitti myöhemmin Aleksander Jannaios, ja sitä hallitsivat hasmonilaiset, kunnes sen valloittivat roomalaiset Pompeiuksen ja Gabiniuksen johdolla. Gabinius ilmeisesti myös jälleenrakensi sodissa tuhoutuneen kaupungin vuonna 37 eaa. Rafah mainitaan Strabonin teoksessa "Geographia" (16, 2, 31) sekä "Itineraria Antoni Augusti"ssa, ja se merkittiin bysanttilaisaikaiseen Madaban karttaan.


title: Rafah

text:
Bysanttilaisena aikana Rafahissa oli piispanistuin, ja sieltä on löydetty bysanttilaista keramiikkaa ja rahoja. Vuonna 431 sillä oli edustajansa Efesoksen kirkolliskokouksessa, mutta myöhemmin se pysyi vain titulaarisena piispanistuimena katolisessa kirkossa. Siellä on kuitenkin edelleen pieni kreikkalainen ortodoksinen seurakunta.
Rafah oli arabien valtakunnan aikana tärkeä kauppakaupunki ja yksi niistä kaupungeista, jotka Rashidun armeija valloitti kenraali 'Amr ibn al-'Asin johdolla vuonna 635. Umaijadien ja Abbasidien aikana muodosti Jund Filastinin ("Palestiinan piirikunnan") etelärajan. Arabialaisen maantieteilijä Al-Ya'qubin mukaan se oli Syyrian provinssin viimeinen kaupunki Egyptin Ramlaan johtavan tien varrella.


title: Rafah

text: 800- ja 900-luvuilla ja uudestaan 1100-luvulla kaupunkiin asettui juutalainen yhteisö, mutta 1000-luvulla se lähes hävisi, ja vuonna 1080 loputkin juutalaiset muuttivat Askheloniin. Samaan aikaan siellä asui myös samarialainen yhteisö. Muiden Etelä-Palestiinan kaupunkien tavoin myös Rafahilla oli satamapaikka meren rannalla, nykinen Tell Rafah, vaikka itse kaupunki olikin sisämaassa.


title: Rafah

text: Vuonna 1226 arabialainen maantieteilijä Yaqut al-Hamawi kirjoitti, että Rafah oli arabivaltakunnan alkuaikoina ollut merkittävä kaupunki ja markkinapaikka, jossa oli moskeija ja majataloja. Hän joutui kuitenkin toteamaan, että hänen omana aikanaan se oli raunioina, mutta toimi edelleen aijubidien postiasemana läheisen Deir al-Balahin kautta Egyptiin johtavan tien varrella.


title: Rafah

text: Rafah mainitaan vuonna 1596 osmanien veroluetteloissa yhtenä Gazan hallintoalueeseen kuuluneista paikkakunnista. Siellä asui 15 kotitaloutta, kaikki muslimeja, jotka maksoivat veronsa vehnällä, ohralla, kesän sadolla, satunnaisilla tuloilla, vuohilla ja toisinaan myös mehiläispesinä.


title: Rafah

text:
Vuonna 1799 Napoleon Bonaparten johtama Ranskan vallankumouksellinen armeija kulki Egyptiin ja Syyriaan tekemällään sotaretkellä myös Rafahin kautta.
Rafah oli rajana Egyptin ja Syyrian provinssien välillä. Vuonna 1832 alue tuli osaksi Muhammad Alin hallitsemaa Egyptiä ja pysyi sellaisena vuoteen 1840.


title: Rafah

text: Ranskalainen tutkimusmatkailija Victor Guérin kävi paikalla toukokuussa 1863. Hän kiinnitti huomiota kahteen graniittiseen pylvääseen, joista paikalliset asukkaat käyttivät nimitystä "Bab el Medinet", "kaupungin portti". Vuonna 1881 paikalla käynyt Itävallan arkkiherttua Ludwig Salvator kirjoitti: "Harmaiden graniittipylväiden yhä pystyssä olevat jäänteet ovat täällä nähtävissä tieltä, pelloilta ja hiekalta, ja näimme yhden kumollaan maassa osittain hautautuneena... Pylväät ovat Rafian muinaisen temppelin jäännöksiä, ja niillä on erityinen merkitys arabien silmille, jotka kutsuvat niitä Rafahiksi, sillä ne osoittavat Egyptin ja Syyrian rajan."


title: Rafah

text: Vuonna 1906 Turkki ja Iso-Britannia tekivät Rafahin sopimuksen, jolla vahvistettiin brittiläisen Egyptin ja Turkin välinen raja. Raja kulki Tabasta Rafahiin, jonka se jakoi kahtia, ja tuolloin raja on nykyisinkin Egyptin rajana Israelia ja Gazan kaistaa vastaan. Sopimuksessa kuitenkin sanottiin, että beduiineilla oli vapaa kulkuoikeus rajan yli.


title: Rafah

text: Britit valloittivat Rafahin ensimmäisessä maailmansodassa vuonna 1917 ja käyttivät sitä tukikohtanaan ensimmäisessä hyökkäyksenään Gazaan.


title: Rafah

text: Sodan jälkeen Palestiinasta muodostettiin brittien hallitsema Kansainliiton mandaattialue. Siihen kuului myös se osa Rafahista, joka vuoden 1906 sopimuksen mukaan oli kuulunut Turkille. Vaikka vuonna 1906 sovitun rajan molemmilla puolilla olleet alueet olivat nyt Britannian hallinnassa, raja ei ollut täysin avoin, vaan paikallisten beduiinien kulkua valvottiin. Rajavalvontaa tiukennettiin 1930-luvun puolivälissä, jolloin Rafah rajakaupunkina alkoi toimia kaupan ja paikallisten palvelujen keskuksena. Toisen maailmansodan aikana siitä tuli huomattava brittiläinen sotilastukikohta.


title: Rafah

text: Mandaattihallinnon vuonna 1922 toimeenpaneman väestönlaskennan mukaan Rahafissa oli 599 asukasta, jotka kaikki olivat muslimeja. Vuoteen 1945 mennessä väkiluku oli noussut 2 200:aan. Rafahiin luettiin tuolloin kuuluvaksi 40 579 dunamin laajuinen maa-alue, josta 275 dunamia oli kasteltua kasvimaata, 24 173 dunamia viljan viljelyksessä ja loput 16 131 dunamia viljelemätöntä.


title: Rafah

text: 24. helmikuuta 1949 allekirjoitetun aseleposopimuksen mukaisesti Gazan kaista, johon myös Rafah kuului, joutui Egyptin hallintaan. Täten raja Gazan ja Egyptin välillä menetti merkityksensä, ja Rafahin kaupunkiasutus laajeni sen molemmilla puolilla.


title: Rafah

text: Vuoden 1948 sodan jälkeen alueelle perustettiin pakolaisleirejä. Vuoden 1956 sodan aikana sattuneessa välikohtauksessa israelilaiset sotilaat surmasivat 111 henkilöä, joista 103 oli pakolaisia. Yhdistyneet kansakunnat ei pystynyt tarkemmin selvittämään välikohtauksen syitä.


title: Rafah

text: Vuonna 1967 Israel valloitti kuuden päivän sodassa sekä Gazan alueen että Siinain, ja täten myös Rafahin kaupunki joutui kokonaisuudessaan Israelin miehittämäksi.


title: Rafah

text: Kesällä 1971 Israelin armeija hävitti kenraali Ariel Sharonin johdolla noin 500 taloa Rafahin pakolaisleirillä rakentaakseen kulkuväyliä sotavoimille. Näiden purkutöiden vuoksi melkein 4000 henkilöä joutui muuttamaan. Israel perusti pakolaisten asuttamiseksi Rafahin läheisyyten Brazil- ja Canada -nimiset asuntoalueet, joista Brazil on välittömästi Rafahin eteläpuolella, Canada juuri rajan toisella puolella myöhemmin Egyptille palautetulla alueella. Molemmat nimettiin niiden maiden mukaan (Brasilia ja Kanada), joiden kansalaisista muodostetut olivat majoittuneet samoille alueille.


title: Rafah

text: Vuonna 1979 Egypti ja Israel solmivat Camp Davidin rauhansopimuksen]], jolla Siinain alue palautettiin Egyptille. Raja jakoi jälleen Rafahin kaupungin kahtia samasta kohdasta kuin vuonna 1906 vahvistettu Egyptin ja Osmanien valtakunnan välinen raja. Raja suljettiin piikkilankaestein, jotka monessa tapauksessa erottivat saman perheenkin eri jäsenet toisistaan eri puolille rajaa. Monia aivan rajan pinnassa sijainneita rakennuksia myös purettiin, virallisen selityksen mukaan turvallisuussyistä. Pakolaisia varten vuonna 1971 perustettu Canada jäi Egyptin puolelle, ja sinne sijoitetut pakolaiset jouduttiin sopimuksen mukaisesti siirtämään Gazan alueelle, jonne heitä varten rakennettiin Rafahin luoteispuolelle uusi asutusalue Tel al-Sultan. Rafahista tuli yksi kolmesta Egyptin ja Israelin välisen ylityspaikasta.


title: Rafah

text: Toukokuussa 2004 silloisen pääministeri Ariel Sharonin johtama Israelin hallitus päätti vielä purkaa joukon taloja Rafahista rajan läheisyydestä Tämän vuoksi hän saikin kutsumanimen ""The bulldozer"" ("Puskutraktori").


title: Rafah

text: Syyskuussa 2005 Israel vetäytyi Gazasta, ja Rafah jäi jaetuksi Egyptin ja Palestiinalaishallinnon kesken. Raja pysyi edelleen suljettuna, mutta salakuljettajat alkoivat kaivaa rajaesteiden ali tunneleita, joiden kautta tavaroita ja henkilöitä voitiin kuljettaa.


title: Rafah

text: Rafahissa on ainoa Gazan kaistan ja Egyptin välinen rajanylityspaikka. Sitä vartioivat aikaisemmin Israelin sotavoimat, mutta sen valvonta siirrettiin Palestiinalaishallinnolle syyskuussa osana Israelin vetäytymistä Gazan kaistalta. Euroopan unionin asettama komissio alkoi valvoa rajaliikennettä marraskuussa 2005 yhdessä Israelin turvallisuusjoukkojen kanssa, ja huhtikuussa 2006 Palestiinalaishallinnon päämies Mahmoud Abbasin presidentillinen vartiokaarti otti valvonnan vastuulleen Palestiinan puolella. Egyptin puolella valvonnasta vastaa Egyptin ja Israelin välisen sopimuksen mukaisesti 750 rajavartijaa. Sopimus allekirjoitettiin marraskuussa 2005 Yhdysvaltain vaatimuksesta, ja siinä selitetään, että sopimus on tehty Israelin turvallisuusvaatimusten vuoksi.


title: Rafah

text: Köppenin ilmastoluokituksen mukaan Rafahissa vallitsee subtrooppinen aroilmasto (BSh).


title: Livia

text: Livia on alkujaan roomalainen naisen etunimi. Se on latinaaisen Livius-nimen naispuolinen vastine. Nimen alkuperä liittyy mahdollisesti latinan sanaan "lividus", joka merkitsee sinistä, mutta myös kateellista. Englanninkielisissä maissa Livia käsitetään kuitenkin yleensä Olivia-nimen lyhentyneeksi muodoksi.


title: Livia

text: Suomessa nimi Livia oli jonkin verran käytössä jo 1800-luvulla, mutta yleistyi vasta 2010-luvulla. Väestörekisterikeskuksen tietojen mukaan Livia-nimisiä henkilöitä on ollut toukokuuhun 2016 mennessä noin 580, joista yli puolet on 2010-luvulla syntyneitä. Vuodesta 2015 lähtien Livian nimipäivä on suomenruotsalaisen kalenterin mukaan 29. toukokuuta, joka ennestäänkin oli muun muassa Olivian nimipäivä.


title: Sokeripalmut

text: Sokeripalmut ("Arenga") on kasvisuku, joka kuuluu palmukasvien heimoon. Siihen kuuluu 25 lajia. Sokeripalmut ovat trooppisen Aasian ja Tyynenmeren alueen palmuja. Ne ovat usein semelparisia ja kuolevat kannettuaan hedelmää.


title: Sokeripalmut

text: Sokeripalmut ovat yksikotisia puumaisia tai pensasmaisia palmuja. Ne ovat yleisimmin monivartisia. Varret ovat monesti lehtituppien peittämiä. Kussakin varressa on yleensä 5–30 parilehdykkäistä lehteä. Lehdykät ovat tasasoukkia tai vinoneliömäisiä ja päädystään hampaisia. Kukat ovat monihaaraisissa kukinnoissa kolmittain siten, että haaran kärjessä on emikukka ja sivuilla kaksi hedekukkaa. Käytännössä usein toisen kukkatyypin kehitys jää kesken siten, että kukinnossa on lopulta vain hede- tai emikukkia. Hedelmät ovat suuria ja soikeita tai pyöreitä. Niissä on yhdestä kolmeen siementä. Sokeripalmut ovat monesti semelparisia eli monokarppisia ja kuolevat kerran kukittuaan ja tuotettuaan hedelmiä.


title: Sokeripalmut

text: Sokeripalmuja kasvaa Aasiassa ja Tyynenmeren alueella Intiasta Australiaan ja Uuteen-Guineaan.


title: Sokeripalmut

text: Sokeripalmuihin kuuluu 25 yleisesti hyväksyttyä lajia sekä joitakin lajikuvauksia joiden asema on epäselvä.


title: Sokeripalmut

text: Sokeripalmua ("Arenga pinnata") on käytetty sokerin tuotantoon Aasiassa. Aiemmin käyttö oli laajempaa, nykyisin vain paikallista. Sokeri tuotetaan nesteestä, joka kerätään tekemällä reikiä kukintovarsiin.


title: Luettelo pelotan olympiamitalisteista

text: Pelota on ollut olympialaisten lajivalikoimassa virallisena lajina ainoastaan kerran, vuonna 1900. Ainoan virallisen pelotan olympiaottelun voitti Espanjan kaksikko José de Amézola y Aspizúa ja Francisco Villota, he ovat näin ollen ainoat pelotan olympiavoittajat.


title: Ihmisoikeusrikos

text: Ihmisoikeusrikos on rikos, joka kohdistuu ihmisoikeuksiin, kuten oikeus vapauteen tai oikeus elämään. Ihmisoikeusrikoksia ovat muun muassa joukkotuhonta, ihmiskauppa, vapaudenriisto, orjuus ja kidutus.


title: Ihmisoikeusrikos

text: Amnesty International vaatii, että "ihmisoikeusrikokset tutkitaan puolueettomasti ja tehokkaasti. Epäillyn poliittinen, hallinnollinen tai sotilaallinen tausta ei saa olla esteenä tutkinnalle. Ihmisoikeusrikoksia voidaan tutkia ja viedä oikeuskäsittelyyn sekä omassa maassa että ulkomailla. Kansainvälinen rikosoikeus tarjoaa jo nyt keinot saattaa oikeuden eteen ihmiset, jotka ovat syyllistyneet kansainvälisiin rikoksiin, kuten rikoksiin ihmisyyttä vastaan tai sotarikoksiin. Valtioilla on oikeus ja velvollisuus tutkia näitä rikoksia ja nostaa niistä syytteitä riippumatta siitä, onko rikokset tehty niitä tutkivan valtion alueella tai onko tekijä tämän valtion kansalainen."


title: Persikkapalmut

text: Persikkapalmut ("Bactris") on kasvisuku, joka kuuluu palmukasvien heimoon. Siihen kuuluu noin 80 lajia. Persikkapalmut ovat trooppisen Amerikan palmuja.


title: Persikkapalmut

text: Persikkapalmut ovat pienehköjä ja monesti monivartisia palmuja. Lehdet ovat parilehdykkäisiä ja lehdyköiden laidoissa on sukaskarvoja, mikä on suvun paras yksittäinen tuntomerkki. Kukinnoissa on sekä hede- että emikukkia. Lehtitupit ja kukintovarret ovat useimmilla lajeilla piikikkäitä.


title: Persikkapalmut

text: Persikkapalmuja kasvaa trooppisessa Amerikassa Meksikosta Paraguayhin, eniten lajeja on Brasiliassa.


title: Persikkapalmut

text: Persikkapalmuihin kuuluu noin 80 yleisesti hyväksyttyä lajia sekä kymmeniä lajikuvauksia joiden asema on epäselvä.


title: Persikkapalmut

text: Persikkapalmulajia "Bactris gasipaes" kasvatetaan hedelmäpuuna trooppisessa Amerikassa. Ainakin tästä lajista saadaan myös palmuydintä.


title: Tomáš Chlubna

text: Tomáš Chlubna (s. 6. marraskuuta 1972 Jihlava, Tšekkoslovakia) on tšekkiläinen uransa lopettanut jääkiekkoilija. Hänen pelipaikkansa oli vasen laitahyökkääjä.


title: Tomáš Chlubna

text: Chlubna edusti 21-vuotisella urallaan yhteensä 18 eri joukkuetta. SM-liigassa hän pelasi 2000–2002 kaksi kautta JYPissä ja kaudella 2004–2005 18 ottelua Tapparassa.


title: Sateenvarjomies

text: Sateenvarjomies () oli tunnistamaton mies, joka liikkui Yhdysvaltain presidentti John F. Kennedyn salamurhan aikoihin 22. marraskuuta 1963 aivan murhapaikan lähellä Dallasissa Texasissa. Nimi ”sateenvarjomies” tulee siitä, että miehen nähtiin pitävän sateenvarjoa auki itsensä yllä, vaikka sateesta ei ollut merkkiäkään. Mies oli silminnäkijöiden mukaan sulkenut sateenvarjon juuri ennen Kennedyn murhaa.


title: Sateenvarjomies

text: Useissa Kennedyn murhaan liittyvissä salaliittoteorioissa sateenvarjomies on oletettu murhasalaliiton jäseneksi.


title: Hauts-de-France

text: Nord-Pas-de-Calais-Picardie on yksi Ranskan 18 alueesta (), jotka muodostettiin vuoden 2016 alussa. Siihen yhdistettiin kaksi aikaisempaa aluetta, Nord-Pas-de-Calais ja Picardie. Alueen pääkaupunki on Lille.


title: Hauts-de-France

text: Alueen nimeksi ollaan vaihtamassa Hauts-de-France ().


title: Luotaus (vesistöt)

text: Luotaus tarkoittaa vesistön syvyyden määritystä. Vesistön syvyystietoja käytetään vesitöiden suunnittelussa sekä esimerkiksi vesiliikenteen, kalastuksen, hydrologian ja ympäristönsuojelun tarpeisiin. Mitattavia kohteita ovat useimmiten lammet, järvet, joet ja merien matalat osa-alueet.


title: Luotaus (vesistöt)

text: Luoti on alkeelinen ja varma tapa mitata matalien vesistöjen syvyyksiä. Luoti on yleensä metallinen kappale, jonka tehtävä on jännittää siihen kiinnitettyä narua. Kun luoti lasketaan venestä, laivasta tai jäältä veteen, tuntee laskija narua pitelevällä kädellään painon aiheuttaman vedon häviämisestä, milloin luoti osuu vesistön pohjalle. Vanhoissa luotinaruissa saattoi olla solmut tai merkkilaput tasavälein ilmaisemassa lasketun narun pituutta. Vaikka kaikuluotaus on yleistynyt, käytetään luotia edelleen sen rinnalla paremman mittatarkkuuden takia.


title: Luotaus (vesistöt)

text: Syvyysmittari toiminta perustuu hydrostaattisen paineen mittaamiseen. Paine kasvaa syvyyden mukaisesti lineaarisesti ja on melko luotettava syvyyden mittaustapa. Syvyysmittari tulisi kiinnittää sukelluslaitteeseen, sukeltajaan tai alas laskettavaan luotiin.


title: Luotaus (vesistöt)

text: Kaikuluotauksen syvyysmittaus perustuu veteen lähetetyn äänipulssin kulkuaikaan, kun se heijastuu takaisin vedenalaisista kohteista. Vahvin heijastuspulssi saadaan vesistön pohjasta, jota käytetään pohjan syvyyden määrittämiseen. Syvyyden arvo ei ole tarkka, sillä ääni leviää matkallaan pohjalle ja takaisin heijastuneeseen pulssiin sekoituu suurelta alalta tulevia heijastuksia. Paluupulssin ajallinen leviäminen jää kuitenkin pieneksi, jos pohja on tasainen.


title: Grand Est

text: Alsace-Champagne-Ardenne-Lorraine on yksi Ranskan 18 alueesta (), jotka muodostettiin vuoden 2016 alussa. Siihen yhdistettiin kolme aikaisempaa aluetta, Alsace, Champagne-Ardenne, ja Lorraine. Alueen pääkaupunki on Strasbourg.


title: Grand Est

text: Alueella järjestetyssä kansanäänestyksessä 75% asukkaista kannatti nimeä Grand Est.


title: Bourgogne-Franche-Comté

text: Bourgogne-Franche-Comté on yksi Ranskan 18 alueesta (), jotka muodostettiin vuoden 2016 alussa. Siihen yhdistettiin kaksi aikaisempaa aluetta, Bourgogne eli Burgundi ja Franche-Comté. Alueen pääkaupunki on Dijon.


title: Eväpalmut

text: Eväpalmut ("Caryota") on kasvisuku, joka kuuluu palmukasvien heimoon. Siihen kuuluu 14 lajia. Eväpalmut ovat Aasian ja Tyynenmeren alueen palmuja. Eväpalmut ovat semelparisia ja kuolevat kannettuaan hedelmää. Muista palmuista poiketen eväpalmujen lehdet ovat toistamiseen parilehdykkäiset eli parilehdykkäisen lehden lehdykät ovat myös itsessään parilehdykkäisiä.


title: Eväpalmut

text: Eväpalmut ovat yksikotisia puumaisia tai pensasmaisia palmuja. Varsia voi olla vain yksi tai useampia. Varsia peittävät lehtiarvet. Kunkin varren latvassa on 4–20 toistamiseen parilehdykkäistä päätölehdykällistä lehteä. Yksittäiset lehdykät ovat kolmiomaisia. Kukat kasvavat monihaaraisissa kukinnoissa, joiden haaroissa on päädyssä emikukka ja sivuilla kaksi hedekukkaa. Hedelmät ovat luumarjoja, joissa on 1–2 siementä. Eväpalmut ovat semelparisia eli monokarppisia ja kuolevat ensimmäisestä ja ainoasta kukinnastaan seuraavien hedelmien kypsyttyä.


title: Eväpalmut

text: Eväpalmuja kasvaa Intiasta Kaakkois-Aasiaan ja Tyynelle merelle.


title: Eväpalmut

text: Eväpalmuihin kuuluu 14 lajia.


title: Terry Kath

text: Terry Alan Kath (31. tammikuuta 1946, Chicago, Illinois – 23. tammikuuta 1978, Woodland Hills, Kalifornia) oli amerikkalainen kitaristi, laulaja ja lauluntekijä, joka nousi kuuluisuuteen progressiivista rockia soittavan Chicagon perustajajäsenenä sekä alkuperäisenä kitaristina. Kathin uran aikana Jimi Hendrix sanoi pitävänsä Kathia itseään parempana kitaristina.


title: Terry Kath

text: Kath kamppaili aikuisiällään päihderiippuvuuden kanssa ja kuoli tammikuussa 1978 ammuttuaan itseään vahingossa aseella ohimoon.


title: Terry Kath

text: Teini-ikäinen Kath soitti bassoa lukuisissa eri yhtyeissä 1960-luvun puolivälin tienoilla ennen kuin hänen soittimekseen vakiintui sähkökitara. Chicago perustettiin vuonna 1969 ja Kath soitti siinä kuolemaansa saakka. Kath käytti urallaan pääasiassa Fenderin Stratocasteria ja Telecasteria, joista jälkimmäisen Kathin käytössä ollut yksilö, joka oli varustettu humbucker-mikrofonilla ja koristeltu useilla tarroilla - mm. NHL-jääkiekkojoukkue Chicago Blackhawksin logolla - tuli omaperäisyytensä johdosta tunnetuksi.


title: Terry Kath

text: Chicagossa päälaulut jaettiin Kathin mukana ollessa pääasiassa hänen, basisti Peter Ceteran ja kosketinsoittaja Robert Lammin kesken. Kath myös kirjoitti useita Chicagon kappaleita, kahdesta kolmeen jokaiselle levylle, joiden tekoon hän osallistui.


title: Terry Kath

text: Kathilla oli tapana kuljettaa mukanaan aseita ja leikitellä niiden kanssa. Chicagon roudarin ja teknikon, Don Johnsonin, luona järjestetyn juhlan jälkeen hän otti 38-kaliiperisen revolverin, asetti sen piipun päätään vasten ja painoi liipaisinta useita kertoja tietäen, ettei aseessa ollut luoteja. Johnson huolestui Kathin käytöksestä ja kehotti tätä useaan otteeseen olevan varovainen. Seuraavaksi Kath otti puoliautomaattisen 9-millimetrisen pistoolin ja vakuutteli Johnsonille, ettei ase ole ladattu. Kath jopa näytti Johnsonille tyhjää makasiinia, jonka asetti takaisin pistooliin. Kath asetti aseen kohti ohimoaan ja painoi liipaisinta. Panospesässa kuitenkin oli luoti ja Kath kuoli välittömästi.


title: Terry Kath

text: Muut Chicagon jäsenet olivat Kathin kuoleman johdosta järkyttyneitä ja suunnittelivat lopettavansa yhtyeen. Tonight Shown musiikkiohjaaja Doc Severinsenin kehotuksesta he päättivät kuitenkin jatkaa ja yhtye on edelleenkin toiminnassa. Kathin tilalle Chicagon kitaristiksi valittiin Donnie Dacus.


title: Terry Kath

text: Kathilta jäi leski Camelia sekä kuolinhetkellä kaksivuotias tytär Michelle. Hänet on haudattu Kalifornian Glendaleen.


title: Occitanie

text: Languedoc-Roussillon-Midi-Pyrénées on yksi Ranskan 18 alueesta (), jotka muodostettiin vuoden 2016 alussa. Siihen yhdistettiin kaksi aikaisempaa aluetta, Languedoc-Roussillon ja Midi-Pyrénées. Alueen pääkaupunki on Toulouse.


title: Liuzhou

text: Liuzhou () on prefektuuritason kaupunki Etelä-Kiinan Guangxin zhuangien autonomisen alueen pohjoisosassa. Kaupungin pinta-ala on 18 677 neliökilometriä ja väkiluku 3,76 miljoonaa (vuonna 2010). Kaupungin keskusta sijaitsee linnuntietä noin 200 kilometriä autonomisen alueen pääkaupunki Nanningista koilliseen.


title: Liuzhou

text: Piirikuntatasolla kaupunki jakautuu viiteen kaupunkipiiriin, kolmeen piirikuntaan ja kahteen autonomiseen piirikuntaa.


title: Auvergne-Rhône-Alpes

text: Auvergne-Rhône-Alpes [ovɛʁɲ.ʁon.alp] on yksi Ranskan 18 alueesta (), jotka muodostettiin vuoden 2016 alussa. Siihen yhdistettiin kaksi aikaisempaa aluetta, Auvergne ja Rhône-Alpes. Alueen pääkaupunki on Lyon.


title: Uusi-Akvitania

text: Uusi-Akvitania ("Nouvelle-Aquitaine") on yksi Ranskan 18 alueesta (), jotka muodostettiin vuoden 2016 alussa. Siihen yhdistettiin kolme aikaisempaa aluetta, Akvitania eli Aquitaine, Limousin ja Poitou-Charentes. Alueen pääkaupunki on Bordeaux.


title: Uusi-Akvitania

text: Alueella on nykyisin noin 5,8 miljoonaa asukasta. Sen 12 departementistä väkiluvultaan suurin on Dordogne.


title: Paris Saint-Germain (yleisseura)

text: Paris Saint-Germain on pariisilainen urheilun yleisseura, jonka lajivalikoimaan kuuluvat jalka- ja käsipallo.


title: Lars Hamann

text: Lars Hamann (s. 4. huhtikuuta 1989) on saksalainen keihäänheittäjä. Hamann edustaa Dresdner SC 1898:iä ja hänen valmentajaan toimivat Katharina Wünsche ja Steffen Kruger.


title: Lars Hamann

text: Hamann on osallistunut vuosien 2013 ja 2015 MM-kilpailuihin jääden molemmilla kerroilla finaalin ulkopuolelle.


title: Snakes in a Hole

text: Snakes in a Hole on ruotsalaisen Made in Sweden–yhtyeen albumi, joka julkaistiin vuonna 1969 levymerkillä Sonet. Levystä on tehty CD-versio vuonna 2004.


title: Ahmed Said Ahmed

text: Ahmed Said Ahmed (s. 4. heinäkuuta 1998) on suomalainen jalkapalloilija, joka viimeksi on edustanut GrIFK:ta kaudella 2017. Hän on pelannut myös Veikkausliigaa PK-35 Vantaan joukkueessa. Pelipaikaltaan Said Ahmed on keskuspuolustaja.


title: Ahmed Said Ahmed

text: Said Ahmed on Vantaan Jalkapalloseuran kasvatti. Hän debytoi PK-35 Vantaan paidassa kaudella 2015, jolloin hän pelasi yhden Ykkösen ottelun PK-35:n noustessa Veikkausliigaan. Said Ahmed teki veikkausliigadebyyttinsä toukokuussa 2016 FC Interiä vastaan.


title: Ahmed Said Ahmed

text: Hänen veljiään ovat jalkapalloilija Abdulkadir Said Ahmed ja poliitikko Suldaan Said Ahmed.


title: Nuori Morse

text: Nuori Morse (engl. "Endeavour") on brittiläinen televisiosarja, joka kertoo kirjailija Colin Dexterin luoman ylikomisario Morsen nuoruusvuosista poliisivoimissa. Sarjan ensimmäinen osa, televisioelokuva, valmistui vuonna 2012. Britanniassa sarjaa esittää ITV ja Suomessa Yle TV1. Vanhemmasta Morsesta kertonutta televisiosarjaa "Komisario Morse" tehtiin vuosina 1987–2000.


title: Nuori Morse

text: Sarjan tapahtumapaikkana on Oxford ja rikoskonstaapeli Morsea esittää Shaun Evans. Muissa päärooleissa nähdään Roger Allam rikoskomisario Fred Thursdayna ja Anton Lesser ylikomisario Bright'na.


title: Nuori Morse

text: Sarjan käsikirjoittaja on Russell Lewis. Musiikin sarjaan on säveltänyt Barrington Pheloung. Sarjaa on tehty kolme tuotantokautta ja neljäs kausi on tekeillä.


title: Nuori Morse

text: Sarjan tapahtumat alkavat vuodesta 1965. Endeavour Morse on lopettanut kolme vuotta kestäneet opintonsa Lonsdale Collegessa Oxfordissa vailla tutkintoa. Yliopiston jälkeen hän palvelee vähän aikaa armeijassa ennen ryhtymistään poliisiksi.


title: Nuori Morse

text: Sarjassa esiintynyttä toimittaja Dorothea Frazia esittänyt Abigail Thaw on alkuperäistä ylikomisario Morsea esittäneen John Thawin tytär.


title: Aati Marttinen

text: Aati Marttinen (s. 26. joulukuuta 1997) on suomalainen jalkapalloilija. Pelipaikaltaan hän on maalivahti. Marttinen edustaa Veikkausliigassa pelaavaa FC Inter Turkua.


title: Aati Marttinen

text: Kaudella 2015 Marttinen pelasi 13 Kakkosen ottelua Åbo IFK:ssa. Marttinen nousi FC Interin junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 9. toukokuuta 2016, kun FC Inter hävisi IFK Mariehamnille kotonaan 0–2.


title: Rakennusfysiikka

text: Rakennusfysiikka on tekniikan ala, joka kattaa rakennusten ja rakenteiden lämpö- ja kosteusteknisen toiminnan sekä akustiikan. Rakennusfysiikkaa tarvitaan erityisesti rakentamisen ja korjaamisen suunnitteluvaiheessa. Alaa säätelevät voimakkaasti rakentamismääräykset, jotka ovat olleet voimakkaassa muutoksessa 2000-luvulla. Muutosten taustalla on rakennusten energiankulutuksen pienentämistavoitteet. Energiatehokkuusvaatimukset ovat johtaneet uusiin rakenneratkaisuihin ja rakennusmateriaaleihin. Rakennusfysiikan alalle on tyypillistä laskentaohjelmien käyttö ja standardointi. Alan tutkimusta tehdään esimerkiksi Tampereen Teknillisessä yliopistossa.


title: Rakennusfysiikka

text: Rakennusfysikaalisen suunnittelun perustehtävät lämmön osalta liittyvät energiatehokkuuteen, rakenteiden ja materiaalien säilyvyyteen ja käyttäjien kokemaan lämpöviihtyvyyteen. Tavoitteena on luoda ympäristö, jossa energiankulutus on pieni, rakenteet eivät rasitu ja käyttäjät kokevat lämpöolot tarkoituksenmukaisiksi. Kosteuden suhteen tavoitteena on rajoittaa ylimääräisen kosteuden tunkeutumista rakenteisiin, varmistaa rakenteiden riittävä kuivumiskyky, säilyttää rakenteet ja materiaalit sekä parantaa asunnon kosteusviihtyvyyttä. Myös sisäilman laadun parantaminen ja rakennusvaipan ilmanpitävyys ovat oleellisia osa-alueita.


title: Sokeriannoona

text: Sokeriannoona ("Annona squamosa") on pienikokoinen trooppinen hedelmäpuu.


title: Sokeriannoona

text: Puu kasvaa 3-6 metrin korkuiseksi. Lehvästö on avoin. Lehdet ovat asettuneet vuorotellen lyhyisiin, karvaisiin versoihin. Tuoksuvat kukat puhkeavat lähelle oksien kärkeä joko yksitellen, kaksittain tai neljän ryhmissä. Käpymäisessä hedelmässä on 20-38 siementä, joskus enemmänkin. Joissakin yksilöissä kasvaa siemenettömiä hedelmiä.


title: Sokeriannoona

text: Sokeriannoonan alkuperää ei tunneta. Sitä kasvatetaan yleisesti Etelä-Amerikassa ja Meksikon eteläosissa, mutta ei niinkään Keski-Amerikassa. Se on levinnyt viljelyksistä luontoon Jamaikalla, Puerto Ricossa, Barbadoksella ja Australiassa.


title: Keitosta pähkinöihin

text: Keitosta pähkinöihin () on vuonna 1928 valmistunut yhdysvaltalainen lyhyt mykkäelokuva, jonka pääosissa nähdään Ohukainen ja Paksukainen eli Stan Laurel ja Oliver Hardy.


title: Keitosta pähkinöihin

text: Elokuvan toisinto oli päivälliskohtaus kaksikon myöhäisemmässä elokuvassa "Lorvista loordiksi" (1940), jossa näyttelijätkin olivat pysyneet Tiny Sandfordia lukuun ottamatta samoina. Hänen roolinsa korvasi Jimmy Finlayson.


title: Lauri Niinioja

text: Lauri Aleksanteri Niinioja (aik. "Gustafsson", 8. joulukuuta 1883 Vaasa – 22. lokakuuta 1962 Vaasa) oli suomalainen tukkukauppias, joka toimi 35 vuotta Lassila & Tikanoja Oy:n eri johtotehtävissä vuodesta 1919 alkaen ja toimitusohtajana 1952–1954. Hän sai kauppaneuvoksen arvonimen 1949.


title: Lauri Niinioja

text: Lauri Niinioja syntyi junailijaisän pojaksi Vaasassa, jonne perhe oli muuttanut Hattulasta. Kansakoulun jälkeen hän pääsi 1897 myymäläapulaiseksi Carl Finnilän vähittäiskauppaan. Hänen kykynsä huomattiin, ja hän eteni Finnilän tukkukaupan puolelle; se oli alueen suurin tuontiliike, joka teki kauppaa monilla eri artikkeleilla Etelä- ja Keski-Pohjanmaalla sekä Keski-Suomessa. Niinioja sai vastatakseen Finnilän sivuliikkeen Ähtärissä. Finnilän palveluksessa hän tutustui Frithiof Tikanojaan ja Josef Lassilaan, jotka lähtivät 1905 perustamaan omaa yritystään. Niinioja peri Tikanojan työn Finnilän kauppamatkustajana, kunnes lähti vuonna 1909 mukaan Berglund & Ylkänen -nimiseen tukkuliikkeeseen, jonka neljä perustajaa olivat myös lähtöisin Finnilältä. Kymmenen vuoden osto- ja myyntipäällikön tehtävien jälkeen Niinioja siirtyi 1919 Lassilan ja Tikanojan perustaman tukkukaupan toimitusjohtajan apulaiseksi. Hän sai Lassila & Tikanojassa vähitellen muitakin tehtäviä, kuten yhtiön suuren puku- ja paitatehtaan toimitusjohtajuuden. Kauppaneuvos Tikanojan siirryttyä eläkkeelle Niinioja toimi koko yhtymän toimitusjohtajana 1952–1954. Yhtymän johtokunnan jäsenenä hän oli vuodesta 1919 kuolemaansa 1962 saakka.


title: Lauri Niinioja

text: Niinioja sai myös elinkeinoelämän monia luottamustehtäviä. Hän toimi Suomen Pankin Vaasan konttorin valvojana sekä johtokunnan jäsenenä Suomen Tukkukauppiaiden Liitossa, Vaatetusteollisuuden Yhdistyksessä ja Vaatetusteollisuusliitossa. Perheetön Niinioja tunnettiin myös lahjoittajana sekä harrastelijamaanviljelijänä Hattulan Nuuttilan tilalla 1918–1945, kunnes viranomaiset ottivat tilan siirtoväen käyttöön.


title: Casale Corte Cerro

text: Casale Corte Cerro on kunta Pohjois-Italiassa Verbano-Cusio-Ossolan maakunnassa Piemonten alueella.


title: Casale Corte Cerro

text: Casale Corte Cerron naapurikunnat ovat Germagno, Gravellona Toce, Omegna, Loreglia ja Ornavasso.


title: Raffaello Gambino

text: Raffaello Gambino (18. huhtikuuta 1928 Rooma – 26. elokuuta 1989 Rooma) oli italialainen vesipalloilija ja olympiamitalisti.


title: Raffaello Gambino

text: Gambino kuului Italian olympiapronssia voittaneeseen joukkueeseen Helsingissä 1952.


title: Juhani Maijala

text: Juhani Maijala (s. 1939) on suomalainen yritysjohtaja, joka toimi Lassila & Tikanoja Oyj:n hallituksen puheenjohtajana 2001–2010, toimitusjohtajana 1983–1998 sekä samaan yhtiöryhmään kuuluneiden Säkkivälineen toimitusjohtajana 1993–1996 ja Tiklaksen toimitusjohtajana 1980–1983.


title: Juhani Maijala

text: Maijala on koulutukseltaan ekonomi ja oikeustieteen kandidaatti. Ennen uraansa Lassila & Tikanoja -yhtymässä Maijala toimi 1975–1977 hammaskuvauslaitteita valmistavan Palomexin varatoimitusjohtajana. Hän siirtyi 1977 Lassila & Tikanojan talousjohtajaksi ja sitten Tiklaksen toimitusjohtajaksi. Yhtymän päätoimisena hallituksen puheenjohtajana Maijala toimi vuodesta 2001 vuoteen 2010.


title: Renato De Sanzuane

text: Renato De Sanzuane (5. maaliskuuta 1925 Venetsia – 23. kesäkuuta 1986 Mestre) oli italialainen vesipalloilija ja olympiamitalisti.


title: Renato De Sanzuane

text: De Sanzuane kuului Italian olympiapronssia voittaneeseen joukkueeseen Helsingissä 1952.


title: Lucio Ceccarini

text: Lucio Ceccarini (13. joulukuuta 1930 Rooma – 14. heinäkuuta 2009) oli italialainen vesipalloilija ja olympiamitalisti.


title: Lucio Ceccarini

text: Ceccarini kuului Italian olympiapronssia voittaneeseen joukkueeseen Helsingissä 1952. Hänen Andrea-poikansa kilpaili uinnissa olympiatasolla ja Enrico-poika pelasi vesipalloa Italian pääsarjassa. Ceccarini kuoli sairastettuaan pitkään 78-vuotiaana 14. heinäkuuta 2009.


title: Carlo Peretti

text: Carlo Peretti (s. 5. maaliskuuta 1930 Firenze) on italialainen kilpauransa päättänyt vesipalloilija ja olympiamitalisti.


title: Carlo Peretti

text: Peretti kuului Italian olympiapronssia voittaneeseen joukkueeseen Helsingissä 1952.


title: Okarennokki

text: Okarennokki ("Tribulus terrestris") on mehikorvakasveihin kuuluva yksivuotinen, ruohovartinen kasvi.


title: Okarennokki

text: Kasvilla on rennot piikikkäät oksat, parilehdykkäiset lehdet ja keltaiset viisiterälehtiset kukat, joiden halkaisija on 10-15 mm. Kasvin siemenet tarttuvat ohikulkeviin ihmisiin tai eläimiin pienillä väkäsillä.


title: Okarennokki

text: Okarennokkia on käytetty rohdoksena siinä uskossa, että se lisää testosteronin tuotantoa. Kontrolloiduissa tutkimuksissa kasvin ei ole havaittu kohottavan testosteronitasoa ihmisissä.


title: István Szívós (vesipalloilija, 1920)

text: István Szivós (20. elokuuta 1920 Szeged – 22. kesäkuuta 1992 Budapest) oli unkarilainen vesipallon olympiavoittaja ja Euroopan mestari. Hän kilpaili kesäolympialaisissa myös ratauinnissa.


title: István Szívós (vesipalloilija, 1920)

text: Szivós voitti Unkarin maajoukkueessa olympiakultaa Helsingissä 1952 ja Melbournessa 1956, olympiahopeaa Lontoossa 1948 ja Euroopan mestaruuden Torinossa 1954. Melbournessa hän osallistui myös miesten 200 metrin rintauintiin. Hänen István-poikansa on vesipallon olympiavoittaja ja yhteensä nelinkertainen olympiamitalisti ja Márton-pojanpoikansa olympiatason vesipalloilija.


title: István Szívós

text: István Szívós -nimisiä henkilöitä ovat:


title: Michal Kempný

text: Michal Kempný (s. 8. syyskuuta 1990 Hodonin, Tšekkoslovakia) on tšekkiläinen jääkiekkopuolustaja, joka edustaa NHL-joukkue Washington Capitalsia.


title: Käpyannoona

text: Käpyannoona ("Annona reticulata") on trooppinen hedelmäpuu.


title: Käpyannoona

text: Käpyannoonan lehdet ovat pitkulaiset, 10-20 cm pitkät ja haisevat pahalle. Käpymäisen hedelmän halkaisija on 8-16 cm, ja siinä on kymmeniä siemeniä (55, 60 tai 76).


title: Aleksei Martšenko

text: Aleksei Martšenko (s. 2. tammikuuta 1992 Moskova, Venäjä) on venäläinen jääkiekkopuolustaja, joka pelaa KHL-joukkue PHK TsSKA Moskovassa.


title: István Szívós (vesipalloilija, 1948)

text: István Szivós (s. 24. huhtikuuta 1948 Budapest) on unkarilainen kilpauransa päättänyt vesipalloilija, olympiavoittaja, maailman- ja euroopanmestari.


title: István Szívós (vesipalloilija, 1948)

text: Szivós voitti Unkarin maajoukkueessa olympiakultaa Montréalissa 1976, olympiahopeaa Münchenissä 1972, olympiapronssia Méxicossa 1968 ja Moskovassa 1980, kolme MM-mitalia, joukossa mestaruus Belgradissa 1973, ja kolme EM-mitalia joista kaksi kultaista. Hänen István-isänsä oli vesipallon kaksinkertainen olympiavoittaja ja kolminkertainen olympiamitalisti ja Márton-poikansa olympiatason vesipalloilija. Szivós on, kuten isänsäkin, nimetty International Swimming Hall of Fameen.


title: Inka (yritys)

text: Inka Oy on suomalainen tekstiilialan yritys, joka on erikoistunut nauhojen, hihnojen ja nyörien valmistamiseen. Inka valmistaa, jatkojalostaa ja myy kudottuja ja punottuja nauhatuotteita nykyisin etupäässä teollisiin tarpeisiin. Inkan tehdas sijaitsee Virtain Killinkoskella.


title: Inka (yritys)

text: Inka Oy:n juuret juontavat vuonna 1886 Killinkoskelle perustettuun Virtain Kehruu- ja Kutomotehtaaseen. Sen perustivat oululainen vuori-insinööri P. G. Holm ja kolholainen Matias Bonn. P. G. Holm perusti vuonna 1898 sen oheen Suomen ensimmäisen nauhatehtaan, josta muodostettiin vuonna 1900 Ab P. G. Holm Oy.


title: Inka (yritys)

text: Inka Oy syntyi Lassila & Tikanojan yritysryhmään kuuluneen turkulaisen Kutomo & Punomo Oy:n ostettua P. G. Holmin yrityksen vuonna 1967. Vanhasta tuotemerkistä nimensä saaneen Inka Oy:n hallinto keskitettiin Kutomo & Punomon Turussa sijainneen tehtaan yhteyteen. P. G. Holmin tehdas Helsingissä, alun perin vuonna 1933 ostettu Ab Helsingfors Sidenväfveri Oy, lopetettiin keväällä 1968. Uuden Inka-yhtiön värjäämö ja kutomo sijaitsivat Turussa, kun taas punomo ja neulomo sekä jacquardkutomo Killinkoskella. Vuonna 1972 Inka Oy työllisti noin 550 henkeä.


title: Inka (yritys)

text: 1990-luvulla suomalaisen vaatetusteollisuuden romahdettua idänkaupan loppumisen myötä Inka alkoi valmistaa ammattikäyttöön tarkoitettuja kuormansidontahihnoja ja muita järeitä ammattituotteita, joista muodostettiin joksikin aikaa erillinen Inka Sling Oy. Vuonna 1996 toiminnot palautettiin kuitenkin yhden yhtiön alle. Teknisten nauhojen kehittäminen ja valmistus oli alkanut jo 1960-luvulla ajoneuvojen turvavyöhihnoista.


title: Inka (yritys)

text: Vuonna 1993 ostettiin Pietarsaaresta kevyissä nauhoissa Inkan kanssa kilpaillut Anders Lassfolk Oy, jonka tehdas lakkautettiin ja koneet siirrettiin Killinkoskelle. Ammattituotteet toivat kotimarkkinavaltaiselle Inkalle uusia vientimarkkinoita Pohjoismaista, Keski-Euroopasta ja hiljattain avautuneista itäblokin maista, ja Inka oli yksi kannattavimmista Lassila & Tikanoja -konsernin osista. Vuonna 1996 Killinkoskella alettiin valmistaa itse materiaalinkäsittelynauhojen materiaalia, polypropeenipohjaista Inkafil-kuitua.


title: Inka (yritys)

text: Kesällä 1998 alkanut Venäjän ruplakriisi heikensi kysyntää ja kannattavuutta, jotka alkoivat taas elpyä vuosituhannen vaihduttua. Lassila & Tikanojan laajoissa uudelleenjärjestelyissä vuosituhannen vaihteen jälkeen Inka Oy yhdistettiin Amerplastin kanssa Suominen-yhtiöön nimellä Suominen Nauhatuotteet Oy, kunnes vuonna 2005 Inkan omistajaksi tuli Midinvest Management Oy ja palattiin nimeen Inka. Samana vuonna Turussa toiminut tehdas lopetettiin ja toiminta keskitettiin Killinkoskelle. Vuonna 2015 Midinvest myi Inka Oy:n sen toimivalle johdolle.


title: Inka (yritys)

text: Killinkosken tehdasyhdyskunta kuuluu Museoviraston luokittelemiin valtakunnallisesti merkittäviin rakennettuihin kulttuuriympäristöihin.


title: Kajottikurpitsa

text: Kajottikurpitsa ("Sechium edule") on monivuotinen kurkkukasveihin kuuluva köynnös. Sen hedelmät ovat 10–20 cm pitkiä, päärynänmuotoisia ja ruoaksi kelpaavia.


title: Kajottikurpitsa

text: Kajottikurpitsan varsi kasvaa 10 m pitkäksi. Lehdet ovat 3- tai 5-halkioiset, niiden leveys on 8-18 cm ja pituus 9-22 cm. Kasvilla on erikseen hede- ja emikukat. Hedekukat kasvavat pieninä terttuina 10-30 cm kukkavarren päässä, ja niissä on viisi selvästi toisitaan erottuvaa terälehteä. Emikukan terälehdet ovat kasvanet yhteen tötteröksi. Hedelmät muodostuvat yksitellen, joskus pareittain.


title: Kajottikurpitsa

text: Kajottikurpitsa on ikiaikainen viljelykasvi, mutta sen siemeniä tai siitepölyä ei ole säilynyt arkeologisiin löytöihin. Kronikoitsijoiden mukaan sitä on viljelty Meksikossa ennen eurooppalaisten tuloa. Sen lähimmät villit sukulaiset elävät Mesoamerikassa. Viljely on levinnyt Antilleille ja Etelä-Amerikkaan 1700- ja 1800-luvulla, ja samoihin aikoihin se vietiin Eurooppaan ja sieltä Afrikkaan, Aasiaan ja Australiaan. Pohjois-Amerikassa viljely alkoi 1800-luvun loppupuolella.


title: Kajottikurpitsa

text: Kasvi menestyy lämpimässä ilmastossa, ja tarvitsee kuusi tuntia auringon valoa ennen kuin se kukkii.


title: Kajottikurpitsa

text: Kajottikurpitsaa voidaan syödä raakana tai kypsennettynä. Sen yleisimmät käyttötavat muistuttavat kesäkurpitsan käyttöä, mutta Latinalaisessa Amerikassa siitä tehdään samanlaista makeaa piirakkaa kuin kurpitsasta.


title: Helsingin Diakonissalaitoksen kirkko

text: Helsingin Diakonissalaitoksen kirkko on Helsingin Diakonissalaitoksen (HDL) omistama kirkkorakennus HDL:n toimitilojen yhteydessä Helsingin Kalliossa. Kirkko vihittiin käyttöön toukokuussa 1898.


title: Helsingin Diakonissalaitoksen kirkko

text: Punatiilestä muuratun uusgoottilaisen kirkon suunnitteli arkkitehti, vapaaherra Karl August Wrede. Kirkon rakentaminen alkoi vuonna 1896 ja se valmistui vuonna 1897. Kirkkosalissa on tilaa 120 henkilölle. Kirkossa tehtiin perusteellinen korjaus ja restaurointi arkkitehti Ulla Raholan suunnitelmien mukaan vuonna 2004, jolloin muun muassa kirkkosali palautettiin lähes alkuperäiseen asuunsa. Aikaisempia korjauksia oli tehty 1950- ja 1970-luvuilla.


title: Helsingin Diakonissalaitoksen kirkko

text: Kirkon urut ovat historialliset, vuodelta 1902. Ne rakensi Kangasalan urkutehtaan Bror Axel Thulé. Pneumaattisissa uruissa on 11 äänikertaa. Urkuja muutettiin vuonna 1957, mutta lähes kaikki muutokset palautettiin korjauksessa vuonna 1993. Urut ovat Helsingin vanhimmat paikoillaan säilyneet pneumaattiset urut ja ne ovat kirkkosalissa alttarin yläpuolella olevalla parvella.


title: Helsingin Diakonissalaitoksen kirkko

text: Kirkkosalin alttariseinän hopeinen krusifiksi on italialaista työtä, lahja Diakonissalaitoksen perustajalta Aurora Karamzinilta ja peräisin 1800-luvulta.


title: Helsingin Diakonissalaitoksen kirkko

text: Diakonissalaitos vuokraa kirkkoaan perhetilaisuuksiin. Kirkko on avoinna arkisin koko vuoden heinäkuuta lukuun ottamatta.


title: Meelia

text: Meelia ("Melia azedarach") on tropiikissa kasvava mahonkikasveihin kuuluva lehtipuu.


title: Meelia

text: Meelialla on yleensä suora runko ja pallomainen latvus. Puu voi kasvaa 12 metriä korkeaksi ja latvuksen leveys on 6–8 metriä. Lehdet ovat kahteen tai kolmeen kertaan kerrannaiset, tummanvihreät, 30–60 cm pitkät ja 20–40 cm leveät. Kukat ovat vaalean violettejä ja tuoksuvat hyvältä. Kukinto on harva terttu, hedelmät oransseja palloja joiden halkaisija on yleensä 1–2 cm, joskus jopa 5 cm. Hedelmät ovat ihmiselle myrkyllisiä, mutta linnut syövät niitä ja levittävät näin kasvin siemeniä.


title: Meelia

text: Meelia kasvaa luonnonvaraisena Aasian lauhkeissa ja trooppisissa osissa (Kiina, Japani, Intia Sri Lanka, Indonesia, Papua Uusi Guinea) ja Australiassa sekä Salomoninsaarilla. Sitä viljellään koristekasvina muuallakin. Yhdysvalloissa se on luokiteltu haitalliseksi vieraslajiksi, joka nopeakasvuisena syrjäyttää alkuperäisiä lajeja.


title: Pikkuruskus

text: Pikkuruskus eli pikkurautamyrtti ("Ruscus aculeatus") on monivuotinen euraasialainen parsakasveihin kuuluva varpu tai pikkupensas.


title: Pikkuruskus

text: Pikkuruskus kasvaa 75 senttimetriä korkeaksi. Sen lehdet ovat kiiltävät, 2,5 cm pitkät. Kasvi kukkii keväällä ja tuottaa punaisia kiiltäviä marjoja kesällä ja syksyllä.


title: Pikkuruskus

text: Pikkuruskuksen ikivihreitä oksia käytetään leikkovihreänä. Ne kestävät maljakossa viikkoja. Myös kasvin käyttöä lääkkeenä hypotensioon äkkiseltään seisomaan noustessa on tutkittu.


title: Katajanokan vankilahotellin kappeli

text: Katajanokan vankilahotellin kappeli on entisen Helsingin lääninvankilan ja nykyisen Hotel Katajanokan kappeli Helsingin Katajanokalla. Vuonna 2002 lakkautetun lääninvankilan kappelin on suunnitellut arkkitehti A. F. Granstedt ja se valmistui 1830-luvulla. Kappeli on Helsingin toiseksi vanhin kirkkosali.


title: Katajanokan vankilahotellin kappeli

text: Kappeli on nykyään Katajanokan hotellin omistuksessa ja tilaa vuokrataan myös esimerkiksi vihkiäisten järjestämiseen. Kirkkosalissa on alttari, alttaritaulu ja urut ja tilaa noin 20–80 henkilölle.


title: Metsäaro (Raisio)

text: Metsäaro on Raision Inkoisen kaupunginosassa sijaitseva asuinalue. Metsäaron asuinalue on 10 kerrostalosta koostuva asuinalue, jonka itäpuolella ja pohjoispuolella on omakotitaloja ja muutamia rivitaloja.


title: Metsäaro (Raisio)

text: Alueen palveluihin kuuluu grillikioski, sesonkiaikana toimiva puutarhaliike, sekä Metsäaron päiväkoti.


title: Metsäaro (Raisio)

text: Alueen postinumero on 21260.


title: Väri-indigo

text: Väri-indigo eli indigokasvi ("Indigofera tinctoria") on hernekasveihin kuuluva kasvi, josta saadaan alkuperäistä indigo-nimistä sinistä väriainetta.


title: Väri-indigo

text: Väri-indigo on noin 1,5 metriä korkea pensas, joka haaraantuu juuresta alkaen. Sillä on vihreät kerratut lehdet ja vaaleanpunaiset tai violetit, terttumaiset kukinnot.


title: Väri-indigo

text: Väri-indigo on luultavasti alkujaan kotoisin Malesian saaristosta. Se on levinnyt viljelykasvina koko maailman trooppisille alueille.


title: Väri-indigo

text: Väriainetta tuotetaan kasvin lehdistä. Matalakasvuista Rose carpet-lajiketta on käytetty myös maanpeittokasvina.


title: Krookila

text: Krookila on Raision Inkoisten kaupunginosassa sijatseva asuinalue ja yksi Raision kylistä. Alue koostuu rivi- ja omakotitaloista. Alueella on myös pienteollisuutta.


title: Krookila

text: Alueella on Krookilan koulu -niminen alakoulu, jossa toimivat 1-2 vuosiluokat.


title: Krookila

text: Krookilan kotiseutukeskuksessa toimii luonas- ja pitopalvelu.


title: Krookila

text:
Alueella on hiekottettuja ulkoilureitteitä sekä pururata. Krookilan alueella sijatsee myös Upalingon Temppelivuori
jossa on hyviä ulkoilureittejä. Kallion korkein kohta kohoaa lähes 40 metrin korkeuteen, vuorelle pääsee kahta polkua pitkin.


title: Krookila

text: Krookilan länsipuolella on laaja ruovikko ja useita puroja.


title: Krookila

text: Krookilan postinumero on 21200.


title: Kruunu-Pukine

text: Kruunu-Pukine Oy oli Raisiossa 1990-luvun alkuun asti toiminut vaatetustehdas, joka oli erikoistunut miesten pukuihin ja päällysvaatteisiin. Sen omisti teollisuusneuvos Jukka Tuominen, jonka yrityksiin kuuluivat myös Auran Kenkätehdas, Laitilan Kruunu ja Kaunotar-Tuote..


title: Kruunu-Pukine

text: Kruunu-Pukine oli perustettu Viipurissa 1906. Se oli viimeisinä vuosikymmeninään erikoistunut suuriin Neuvostoliittoon meneviin tilauksiin. Bilateraalisen idänkaupan loputtua Neuvostoliiton romahtamiseen yrityksen toiminta lakkasi.


title: Kruunu-Pukine

text: Vuoteen 2016 asti Kruunu-Pukineen entisessä tehdashallissa Kruunukeskuksessa toimii muun muassa kierrätysmyymälä Eko-Tila.


title: Temppelivuori (Raisio)

text: Upalingon Temppelivuori on Raisionlahden rannalla Raisiossa sijaitseva kallioalue ja näköalapaikka. Kallio kohoaa lähes 40 metriä merenpinnasta.


title: Temppelivuori (Raisio)

text: Alue on ollut mahdollisesti asuttu 1200-luvulla, ja vielä 1980-luvulla alueella on ollut hevosia


title: Temppelivuori (Raisio)

text: Temppelivuoren sisällä toimi ennen Raision jätevedenpuhdistamo. Se oli harvinaisuus, sillä 1997 maanalaisia vedenpuhdistamoita oli vain muutamalla paikkakunnalla Suomessa. Nykyään tiloissa toimii motocrossrata.


title: Temppelivuori (Raisio)

text: Kallion huipulle johtaa kaksi uikkupolkua.


title: Temppelivuori (Raisio)

text: Temppelivuoren rannat ovat reheviä, niissä kasvaa paikon metsävaahteraa, tuomea sekä tervaleppää, ja joitakin metsätammen yksilöitä. Alueella kasvaa merisuolaketta, jota kasvaa vain merenrannoilla.


title: Temppelivuori (Raisio)

text: Alueen kasvillisuus kallion yläosissa on sekametsää ja paikoin lehtoa, varsinkin uikkupolun alussa on komea runkoinen metsätammi sekä muita lehtopuita kuten metsävaahteraa. Aluskavillisuudessa on taikinanmarjaa, tuomea ja suokasveja kuten suovehka.


title: Vuosaaren Merimieskirkko

text: Vuosaaren Merimieskirkko on Suomen Merimieskirkko ry:n ylläpitämä erityisesti merenkulkijoille tarkoitettu kirkko Vuosaaren satamassa Helsingissä. Samassa rakennuksessa toimii myös Merimiespalvelutoimisto.


title: Vuosaaren Merimieskirkko

text: Vuosaaren merimieskeskuksen rakennuksen on suunnitellut ARK-house arkkitehdit Oy. Toiminta tiloissa alkoi tammikuussa 2009 ja kirkon ekumeeninen vihkiminen tapahtui 27. tammikuuta 2009. Vihkimisen toimittivat Helsingin hiippakunnan silloinen piispa Eero Huovinen, Helsingin orotodoksisen hiippakunnan metropoliitta Ambrosius ja isä Teemu Sippo SCJ katolisesta kirkosta Suomessa.


title: Vuosaaren Merimieskirkko

text: Merimieskirkon rakennus on suljetun satama-alueen ulkopuolella ja kirkkoa vuokrataan myös muiden kuin merenkulkijoiden kirkollisiin toimituksiin, tilaa on noin 80 henkilölle.


title: Äänekosken biotuotetehdas

text: Äänekosken biotuotetehdas on Äänekoskelle loppuvuonna 2017 valmistunut sellutehdas. Noin 1,2 miljardia euroa maksava tehdas on Suomen metsäteollisuuden historian suurin investointi. Se loi 1 500 uutta pysyvää työpaikkaa, joista pääosa puuraaka-aineen korjuuseen ja kuljetuksiin tehtaalle ja tehtaalta.


title: Äänekosken biotuotetehdas

text: Tehtaan sellukapasiteetti on 1,3 miljoonaa tonnia vuodessa, josta 800 000 tonnia havusellua ja 500 000 tonnia lehtipuusellua. Sellun ohella tehdas tuottaa resurssitehokkaasti bioenergiaa ja erilaisia biomateriaaleja. Selluntuotannon ympärille syntyy useiden yritysten muodostama biotalouden ekosysteemi. Se hyödyntää aikaisempaa kattavammin myös sellutehtaan sivuvirrat, joista jalostetaan uusia biotuotteita. Niiden osuus liikevaihdosta kohoaa noin 20 prosenttiin, kun sivuvirtojen osuus vanhoissa tehtaissa on noin 10 prosenttia.


title: Äänekosken biotuotetehdas

text: Lopullinen päätös tehtaan rakentamisesta tehtiin huhtikuussa 2015. Rakennusvaiheessa työmaan työntekijämäärä oli 2 000. Tehdas vihittiin käyttöön 18. lokakuuta 2017.


title: Äänekosken biotuotetehdas

text: Tehdas käynnistettiin 15. elokuuta 2017. Tehdas pysyi 1,2 miljardin euron budjetissa.


title: Äänekosken biotuotetehdas

text: Vuonna 2018 biotuotetehdas nostaa uusiutuvan energian osuutta Suomessa noin kahdella prosenttiyksiköllä ja tehdas edustaa 2,5 prosenttia Suomen sähkön kulutuksesta.


title: Krookilan koulu

text: Krookilan koulu on Raision Inkoisen kaupunginosassa sijaitseva pieni alakoulu, jossa toimii vuosiluokat 1-2 sekä iltapäiväkerho. Koulu kuuluu hallinnollisesti Ihalan kouluun. Koulun rehtorina toimii Jari Miettinen.


title: Adam Korpak

text: Adam Korpak (s. 1936 Krakova, Puola) on Suomessa asuva puolalaissyntyinen graafikko, valokuvaaja, taidemaalari ja kirjailija.


title: Adam Korpak

text: Korpak valmistui Krakovan Taideakatemiasta. Hän muutti Suomeen vuonna 1974 sisustusarkkitehti Antti Nurmesniemen kutsusta. Hän työskenteli kolme vuotta Nurmesniemen arkkitehtitoimistossa ja on sen jälkeen tehnyt kirjankansia Otavalle, kaikkiaan noin 150. Korpak tunnetaan Suomessa ennen kaikkea "Helsingin Sanomien" mielipidesivulle vuosina 1986–2017 tekemistään piirroksista, jotka kuvittivat ja kommentoivat lehden lukijakirjeitä. Hän asuu Kemiönsaaren Västanfjärdissä.


title: Adam Korpak

text: Lehtipiirrostensa lisäksi Korpak on kuvittanut Suomessa ja Puolassa julisteita ja kirjoja sekä sisustussuunnittelua. Hän on pitänyt näyttelyitä piirustuksistaan, maalauksistaan ja kuvituksistaan Suomessa, Puolassa ja muualla Euroopassa. Korpak on edustanut Suomea EU:n sanomalehtipiirtäjien poliittisen satiirin näyttelyssä.


title: Jukka Tuominen (teollisuusneuvos)

text: Jukka Teutori Tuominen (s. 11. marraskuuta 1927 Turku) on suomalainen teollisuusjohtaja ja yrittäjä, joka kehitti vuonna 1951 ostamastaan Auran Kenkä Oy:stä Suomen johtaviin jalkineteollisuusyrityksiin kuuluvan Auran Kenkätehdas Oy:n. Hän omisti myös Raisiossa toimineen Kruunu-Pukineen, ja molemmat yritykset erikoistuivat Neuvostoliittoon suuntautuneeseen idänkauppaan. Tuomiselle myönnettiin teollisuusneuvoksen arvonimi 1982.


title: Jukka Tuominen (teollisuusneuvos)

text: Jukka Tuominen työskenteli sotien jälkeen myynti- ja toimistotehtävissä Turun Liivi Oy:ssä, kunnes päätti ryhtyä jalkinealan yrittäjäksi ja osti 1951 pienen, viisi henkeä työllistäneen Auran Kenkä Oy:n. Hän alkoi laajentaa tehdasta ja aloitti vuonna 1961 viennin muihin Pohjoismaihin ja vuonna 1968 Neuvostoliittoon sikäläisen kenkäalan ostojärjestön Raznoexportin kautta. Vuosina 1955–1978 tehdas toimi Turun Itäisen Pitkäkadun ja Lemminkäisenkadun kulman vanhassa panimossa, joka nykyisin on Turun yliopiston Teutori. Nimi tulee Jukka Tuomisen toisesta etunimestä, sillä Tuominen aluksi vuokrasi omistamaansa rakennusta yliopistolle ja vuonna 2001 myi sen yliopistosäätiölle. Vuonna 1978 Auran Kenkätehdas muutti Turun Lausteelle suurempiin tiloihin. 1980-luvun alussa Auran Kenkätehdas työllisti 270 ihmistä, päätuotteinaan naisten saapikkaat.


title: Jukka Tuominen (teollisuusneuvos)

text: Auran Kenkätehtaan liikevaihdosta 80 prosenttia tuli viennistä. Neuvostoliiton osuus oli noin kaksi kolmannesta, ja Tuominen muistelee suurimman yksittäisen kaupan olleen arvoltaan 70 miljoonaa markkaa. Tuotannon ollessa huipussaan kenkätehdas tarvitsi 220 lehmänvuotaa päivässä; niitä Tuominen lensi usein ostamaan Etelä-Amerikasta Air Francen Concorde-yliäänikoneella. Bilateraalisen idänkaupan loputtua Neuvostoliiton hajoamiseen sekä Auran Kenkätehtaan että Kruunu-Pukineen toiminta päättyi 1990-luvun alussa.


title: Jukka Tuominen (teollisuusneuvos)

text: Tuominen oli muun muassa Suomen Ulkomaankauppaliiton kenkäteollisuuden vientiyhteistyöryhmän, Kenkätehtaitten Keskusliiton edustajiston ja Kenkäteollisuuden Työnantajaliiton hallituksen jäsenenä. Vuonna 1972 hänet valittiin perustetun Turun Kauppakorkeakouluseuran hallitukseen ja oli mukana myös 1977 perustetun Turun kauppakorkeakoulun tukisäätiön toiminnassa. Hän antoi rahallista tukea koululle myös henkilökohtaisesti. Tuominen toimi myös Turun kauppakamarissa ja nuorkauppakamarissa, Turunmaan Yrittäjäin valtuuskunnassa ja Turun Liikemiesyhdistyksen johtokunnassa.


title: Jukka Tuominen

text: Jukka Tuominen voi tarkoittaa seuraavia:


title: Tom Six

text: Tom Six (s. 29. elokuuta 1973) on hollantilainen elokuvaohjaaja. Hänet tunnetaan parhaiten kauhuelokuvistaan "The Human Centipede (First Sequence)", "The Human Centipede 2 (Full Sequence)" ja "The Human Centipede 3 (Final Sequence)".


title: Sidnei

text: Sidnei Rechel da Silva Júnior (tunnetaan paremmin nimellä "Sidnei", s. 23. elokuuta 1989 Alegrete) on brasilialainen jalkapalloilija, joka edustaa Primera Divisiónissa pelaavaa Deportivo La Coruñaa. Pelipaikaltaan oikeajalkainen Sidnei on keskuspuolustaja.


title: Sidnei

text: Sidnei on Internacionalin kasvatti. Hän voitti seuran kanssa Recopa Sudamericanan vuonna 2007. Sidnei pelasi Internacionalin paidassa 25 ottelua tehden yhden maalin. Heinäkuussa 2008 hän siirtyi Portugalin Primeira Ligan Benficaan, jossa hän pelasi avauskaudellaan 24 ottelua tehden kolme maalia ja voittaen myös Taça da Ligan. Kaudella 2009–2010 hän voitti Taça da Ligan lisäksi myös Primeira Ligan mestaruuden. Kauden 2011–2012 Sidnei oli lainassa Turkin Superliigan Beşiktaşissa, jossa hän oli kentällä kymmenessä ottelussa tehden kaksi maalia.


title: Sidnei

text: Kaudella 2012–2013 Sidnei sai peliaikaa vain Benfican kakkosjoukkueessa, joten kaudeksi 2013–2014 hän siirtyi lainalle Espanjan Primera Divisiónin Espanyoliin, jossa hän pelasi kauden aikana 12 ottelussa. Kaudeksi 2014–2015 Sidnei siirtyi lainalle saman sarjan Deportivo La Coruñaan, jossa hän pelasi 32 ottelua. Lainaa jatkettiin myös kaudeksi 2015–2016, jonka aikana hän oli kentällä 33 ottelussa.


title: Sidnei

text: Sidnei oli mukana saavuttamassa hopeaa vuoden 2015 alle 17-vuotiaiden MM-kilpailuissa.


title: Sidnei

text: Seurajoukkuetasolla


title: Toivo Helo

text: Toivo Immanuel Helo (14. syyskuuta 1880 Tampere – 1. kesäkuuta 1916 Helsinki) oli suomalainen toimittaja, kansanopiston opettaja ja kristillisen kirjallisuuden suomentaja.


title: Toivo Helo

text: Helon vanhemmat olivat Tampereen Aleksanterin kirkon kanttori Samuel Hellman (1838–1914) ja Aleksandra Vilhelmina (Mimmi) Rothman (1839–1920). Hän pääsi ylioppilaaksi Tampereen lyseosta 1898. Helo opiskeli Helsingin yliopistossa suorittaen teologian preliminääritutkinnon 1899 ja valmistuen filosofian kandidaatiksi 1906.


title: Toivo Helo

text: Helo oli yhtenä perustamassa vuonna 1905 Kotimaa-lehteä ja hän työskenteli lehden toimitussihteerinä. Vuodesta 1906 alkaen Helo toimi Sörnäisten kristillisen kansanopiston opettajana ja hän toimi myös kirjallisuuden suomentajana. Helo kuoli 1916 35-vuotiaana suolisolmuun.


title: Toivo Helo

text: Helo rakennutti Espoon Leppävaaraan "Honkaportti"-nimisen hirsihuvilan jonka suunnitteli arkkitehti Berndt Blom. Huvila purettiin vuoden 2000 tienoilla kun paikalle rakennettiin toimistotaloja.


title: Toivo Helo

text: Toivo Helo oli naimisissa vuodesta 1906 Eeva Maria Kestilän (1880–1952) kanssa.


title: Oscar Lewicki

text: Carl Oscar Johan Lewicki (s. 14. heinäkuuta 1992 Malmö) on ruotsalainen jalkapalloilija, joka edustaa Allsvenskanissa pelaavaa Malmö FF:iä. Pelipaikaltaan molempijalkainen Lewicki on puolustava keskikenttäpelaaja. Hän kuuluu myös Ruotsin jalkapallomaajoukkueeseen.


title: Oscar Lewicki

text: Lewicki siirtyi vuonna 2008 kotimaastaan saksalaisen Bayern Münchenin juniorijoukkueeseen. Hän ei pelannut seuran edustusjoukkueessa yhtään ottelua. Seuran kakkosjoukkueessa 3. Ligassa hän pelasi kaudella 2010–2011 33 ottelussa. Elokuussa 2011 Lewicki siirtyi kotimaansa pääsarjan Allsvenskanin BK Häckeniin. Hän debytoi seuran paidassa kaudella 2012. Yhteensä Lewicki pelasi Häckenin paidassa kausilla 2012–2014 69 ottelussa onnistuen kaksi kertaa maalinteossa.


title: Oscar Lewicki

text: Kaudeksi 2015 Lewicki siirtyi Malmö FF:n riveihin. Hän pelasi debyyttikaudellaan 27 Allsvenskanin ottelussa onnistuen maalinteossa kahdesti. Lewicki debytoi myös Mestarien liigassa pelaten jokaisessa Malmön ottelussa.


title: Oscar Lewicki

text: Lewicki on edustanut Ruotsia monissa nuorten maajoukkueissa. Vuonna 2015 hän oli mukana voittamassa alle 21-vuotiaiden EM-kultaa. Hänet valittiin myös turnauksen tähdistöjoukkueeseen.


title: Oscar Lewicki

text: Lewicki olisi voinut edustaa aikuisten maajoukkuetasolla Ruotsin sijaan myös Puolaa, jossa hänellä on sukujuuria. Hän debytoi kuitenkin Ruotsin jalkapallomaajoukkueessa tammikuussa 2014 ystävyysottelussa Moldovaa vastaan. Hänet nimettiin Ruotsin ryhmään vuoden 2016 EM-kilpailuihin.


title: Oscar Lewicki

text: Maajoukkuetasolla


title: Oscar Lewicki

text: Henkilökohtainen


title: O-Aminobentsaldehydi

text: o-Aminobentsaldehydi eli 2-aminobentsaldehydi (CHNO) on aromaattisiin aminoaldehydeihin kuuluva orgaaninen yhdiste. Yhdistettä voidaan käyttää orgaanisen kemian synteeseissä muun muassa valmistettaessa väriaineita. o-Aminobentsaldehydi on m- ja p-aminobentsaldehydien isomeeri.


title: O-Aminobentsaldehydi

text: Huoneenlämpötilassa o-aminobentsaldehydi on väritöntä kiteistä ainetta. Yhdiste liukenee vain niukasti veteen, mutta paremmin etanoliin ja dietyylieetteriin sekä hieman vähemmän bentseeniin. Aminoaldehydeille tavanomaisesti o-aminobentsaldehydi kondensoituu itsekseen muodostaen polysyklisiä trimeerejä ja tetrameereja. Karbonyyliyhdisteiden kanssa yhdiste reagoi kinoliinijohdannaisiksi. Tätä reaktiota kutsutaan Friedländer-synteesiksi.


title: O-Aminobentsaldehydi

text: o-Aminobentsaldehydiä valmistetaan pelkistämällä o-nitrobentsaldehydiä joko katalyyttisellä vedytyksellä tai rauta(II)sulfaatin avulla. Sitä muodostuu myös hydrolysoitaessa 2-dikloorimetyylifenyyli-isosyanaattia. Myös kinoliinin hapetusta hapen avulla titaanidioksidin toimiessa katalyyttinä on tutkittu.


title: O-Aminobentsaldehydi

text: o-Aminobentsaldehydiä voidaan käyttää erityisesti kinoliinirakenteisten väriaineiden valmistukseen. Se soveltuu myös reagenssiksi määritettäessä alifaattisen aldehydien pitoisuuksia spektrofotometrisesti.


title: Turun väestö

text: Turun väestö koostuu Turun asukkaista, joiden määrä, eli Turun väkiluku 2018 kesäkuussa, oli 189 729 asukasta. Turku on asukasluvultaan Suomen kuudenneksi suurin kaupunki, ja Turun seutu on kolmanneksi suurin kaupunkiseutu. Kaupungin väkiluku kasvoi jatkuvasti 1970-luvun puoleen väliin asti, minkä jälkeen se alkoi laskea hitaasti. Väkiluvun kasvu on taas jatkunut 1990-luvun alusta.


title: Turun väestö

text: Aurajokilaakso on ollut vaurasta ja suhteellisen tiheästi asuttua aluetta jo rautakaudella. Turun väestöstä on pidetty tarkasti kirjaa vasta 1800-luvun lopulta lähtien väestönlaskennan alettua. Keskiajan lopulla vuoden 1500 tienoilla Turussa arvellaan olleen noin 1 500 asukasta. Väkiluku kasvoi voimakkaasti, koska vuodelta 1571 säilyneen hopeaveroluettelon avulla voidaan päätellä, että Turussa asui tuolloin jo 2 800 henkeä. Seuraavan vuodelta 1609 säilyneen veroluettelon mukaan Turun asukasluvuksi voidaan laskea jo 4 300 henkeä. Väestö kasvoi koko 1600-luvun, mutta syksyllä 1710 levisi Turkuun rutto, johon kuoli kahden kuukauden aikana kolmannes kaupungin asukkaista. Vuonna 1721 kaupungin väkiluku oli laskenut vain 1 325 henkeen asukkaiden paetessa venäläisen miehityksen alta. 1800-luvun vaihteeseen tultaessa kaupungissa oli asukkaita rauhallisempien aikojen ansiosta jo 11 000 ja vuosisadan lopulla jo yli 30 000. 1900-luvulla väkiluku kasvoi voimakkaasti kaupungistumisen ja kuntaliitosten myötä. Toisen maailmansodan jälkeen kaupungin asukkaista naisia on ollut noin 12 000 enemmän kuin miehiä.


title: Turun väestö

text: Muuttotilastoissa näkyy erittäin selvästi, että korkeakoulut tuovat Turkuun runsaasti 18–30-vuotiaita uusia asukkaita. Turun ongelmana on ollut nuorten opiskelijoiden poismuutto kaupungista valmistumisen jälkeen, sekä asukkaiden muuttaminen Turun kehyskuntiin muun muassa alhaisemman veroprosentin vuoksi. Eniten Turusta muutti asukkaita vuonna 2012 Helsinkiin, Kaarinaan ja Lietoon. Eniten muuttovoittoa Turku sai Salosta, Raumalta, Porista ja Rovaniemeltä. Turku on sijoittunut kolmesti peräkkäin kärkikolmikkoon Taloustutkimuksen muuttohalukkuutta mittaavissa tutkimuksissa. Turun suuralueiden väkiluvut olivat vuonna 2016: Keskusta 54 490, Hirvensalo-Kakskerta 10 920, Skanssi-Uittamo 23 242, Varissuo-Lauste 17 950, Nummi-Halinen 21 431, Runosmäki-Raunistula 14 755, Länsikeskus 22 553, Pansio-Jyrkkälä 9 288 ja Maaria-Paattinen 9 462.


title: Turun väestö

text: Turku ja sen suurimmat naapurikunnat Kaarina, Raisio sekä Naantali muodostavat tiheään asutetun keskuksen, jonka väkiluku on noin 240 000 asukasta, ja väestötiheys noin 570 as./km². Väestömäärä Lounaisessa Suomessa ei ole kasvanut samaa tahtia kuin esimerkiksi Pirkanmaalla. Yhtenä syynä onkin pidetty juuri alueen kuntien yhteistyön vaikeutta. Kuntien keskinäinen kilpailu kostautuukin alueen kehityksessä. Turun heikon kehityksen vastapainona on naapurikuntien, etenkin Raision ja Kaarinan, reipas kasvu. Turun seutukuntaan kuuluvat Kaarina, Lieto, Masku, Mynämäki, Naantali, Nousiainen, Paimio, Raisio, Rusko, Sauvo ja Turku. Seutukunnassa on runsaat 320 000 asukasta, ja sen yhteistyöelimenä toimii Turun Seudun Kehittämiskeskus. Alueen kokonaispinta-ala on 3 077 neliökilometriä. Turun seudulla on työpaikkoja lähes 140 000, opiskelijoita 47 000 ja yrityksiä 22 000.


title: Turun väestö

text: Kaupungin asukkaista vuonna 2016 oli 39,7 % Turussa syntyneitä, 18,1 % muuttanut muualta Varsinais-Suomesta, 32,4 % muualta Suomesta ja 9,8 % ulkomailta. Väestöstä reilu viisi prosenttia oli ruotsinkielisiä. Muita kieliä kuin suomea ja ruotsia puhuvia Turussa asuu noin 20 000. Suurimmat ulkomaalaisryhmät tulevat suuruusjärjestyksessä Virosta, Venäjältä, Irakista, Somaliasta ja Iranista. Turku on laatinut kotouttamisohjelman, jonka tavoitteena on estää Turkuun saapuvien maahanmuuttajien syrjäytyminen ja perehdyttää heitä suomalaiseen yhteiskuntaan.


title: Turun väestö

text: Alla olevassa taulukossa on suurimmat maahanmuuttajaryhmät kansalaisuuden, syntyperän ja syntymävaltion mukaan.


title: Marika Teini

text: Marika Teini (31. tammikuuta 1989 Eura) on suomalainen suunnistuksen MM- ja EM-mitalisti. Hänellä on aikuisten MM-kilpailuista hopeaa keskimatkalta ja kaksi viestipronssia. EM-kilpailuissa hän on voittanut kultaa keskimatkalta ja viestistä sekä pronssia keskimatkalta. Seuratasolla hän edusti pitkään SK Pohjantähteä, kunnes siirtyi ennen kauden 2019 alkua norjalaisen Halden SK:n riveihin.


title: Marika Teini

text: Teini työskentelee puolustusvoimien Urheilukoulussa liikunta-aliupseerina. Hänet on valittu vuoden 2018 sotilasurheilijaksi. Hän on voittanut muun muassa sotilassuunnistuksen Pohjoismaiden mestaruuskilpailut.


title: Marika Teini

text: Teini saavutti vuonna 2009 nuorten MM-pronssin pitkällä matkalla. Aikuisten MM-kilpailuissa hän oli ensimmäisen kerran mukana Lausannessa 2012, jolloin hän sijoittui sprintissä 14:nneksi. Vuokatin MM-kilpailuissa 2013 hänet hylättiin sprintin karsinnassa. Trentinossa 2014 hän sijoittui sekajoukkueiden viestissä kahdeksanneksi ja sprintissä 16:nneksi. Strömstadissa 2016 hän saavutti viestissä MM-pronssia sekä sijoittui keskimatkalla kuudenneksi ja sprintissä yhdeksänneksi. Tarton MM-kilpailuissa 2017 hän sai jälleen pronssia viestissä sekä sijoittui keskimatkalla yhdeksänneksi ja sprintissä kymmenenneksi. Riian MM-kilpailuissa 2018 hän saavutti keskimatkalla hopeaa, sijoittui sprintissä parhaana suomalaisena 11:nneksi ja pitkällä matkalla 16:nneksi sekä suunnisti ankkuriosuuden viestissä, jossa Suomi sijoittui viidenneksi.


title: Marika Teini

text: Teini sijoittui vuonna 2012 Falunin EM-kilpailuissa sprintissä kahdeksanneksi. Vuoden 2014 EM-kilpailuissa Portugalissa hän oli viestissä seitsemäs, sprintissä 12:s ja keskimatkalla 21:s. Vuoden 2016 EM-kilpailuissa Tšekissä hän voitti kultaa viestissä ja pronssia keskimatkalla sekä sijoittui sprintissä 11:nneksi. Vuonna 2018 Teini voitti Sveitsin Ticinon EM-kilpailuissa keskimatkan ja sijoittui sprintissä 16:nneksi.


title: Marika Teini

text: Maailmancupin osakilpailuissa Teini on parhaimmillaan sijoittunut kolmanneksi. Vuonna 2016 hän oli kolmas Puolan osakilpailun sprintissä ja Tšekin osakilpailun keskimatkalla sekä vuonna 2017 Latvian osakilpailun keskimatkalla.


title: Tuomas Happonen

text: Tuomas Happonen (s. 28. tammikuuta 1996 Alastaro) on suomalainen jalkapalloilija. Pelipaikaltaan hän on keskikenttäpelaaja.


title: Tuomas Happonen

text: Happonen on Alastaron Urheilijoiden kasvatti. Hän teki ensiesiintymisensä seuran edustusjoukkueessa Kutosessa kaudella 2012. Kaudella 2015 Happonen pelasi kolme Kakkosen ottelua Åbo IFK:ssa ja teki yhden maalin. Happonen nousi FC Interin junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 25. toukokuuta 2016, kun FC Inter hävisi PK-35 Vantaalle vieraissa 1–3.


title: Tuomas Happonen

text: Happonen on pelannut futsalia Alastaron Urheilijoissa. Kaudella 2016–2017 hän pelasi Futsal-Kakkosessa 12 ottelua, joissa hän teki kymmenen maalia. Kaudella 2017–2018 Happonen voitti Länsi-Suomen Futsal-Kakkosen pistepörssin tehtyään 15:ssä ottelussa tehopisteet 34+13=47.


title: Sari Anttonen

text: Sari Anttonen (s. 15. marraskuuta 1991) on suomalainen suunnistuksen MM- ja EM-mitalisti.


title: Sari Anttonen

text: Anttonen saavutti vuonna 2010 nuorten MM-pronssin pitkällä matkalla. Aikuisten MM-kilpailuihin hän osallistui ensimmäisen kerran vuonna 2014, jolloin hän sijoittui pitkällä matkalla 16:nneksi. Vuonna 2016 hän saavutti viestissä MM-pronssia ja sijoittui sprintissä 40:nneksi. Vuoden 2017 MM-kilpailuissa hän oli sekajoukkueiden viestissä kymmenes, keskimatkalla 11:s ja pitkällä matkalla 13:s.


title: Sari Anttonen

text: Anttonen sijoittui vuoden 2014 EM-kilpailuissa pitkällä matkalla 27:nneksi ja sprintissä 43:nneksi. Vuoden 2016 EM-kilpailuissa Tšekissä hän voitti kultaa viestissä. Hän suunnisti viestin avausosuuden ja saapui vaihtoon viidentenä alle minuutin päässä kärjestä. Samojen kisojen sprintissä hän sijoittui seitsemänneksi.


title: Sari Anttonen

text: Anttonen voitti Suomen mestaruuden sprintissä vuonna 2014 ja pitkällä matkalla vuonna 2016. Hänen kasvattajaseuransa on Laukaan Urheilijat mutta nykyisin hän edustaa Keuruun Kisailijoita. Hänen valmentajanaan on vuodesta 2013 toiminut Antti Örn.


title: Sari Anttonen

text: Anttonen on asunut Seinäjoella vuodesta 2014. Hän valmistui maanmittausinsinööriksi vuonna 2015.


title: Harjit Sajjan

text:
Harjit Singh Sajjan () (s. 6. syyskuuta 1970 Punjab, Intia) on kanadalainen liberaalipuolueen poliitikko ja nykyinen puolustusministeri.
Sajjan palveli Kanadan puolustusvoimien tiedustelu-upseerina Afganistanissa ja siviilissä Vancouverin poliisissa.


title: Samsung Galaxy S7

text: Samsung Galaxy S7 on Samsung Electronicsin 11. maaliskuuta 2016 myyntiin tullut älypuhelin. Puhelin esiteltiin Barcelonan MWC-messuilla 21. helmikuuta 2016.


title: Samsung Galaxy S7

text: Galaxy S7 perustuu edellisenä vuonna esiteltyyn S6-malliin, johon verrattuna S7-mallissa on jälleen aiemmasta S5-mallista tutut IP-luokitus ja laajennettava tallennustila. Akun kapasiteetti on 3 000 mAh, Edge-mallissa 3 600 mAh. Akku ei ole käyttäjän itse vaihdettavissa.


title: Hechi

text: Hechi () on prefektuuritason kaupunki Etelä-Kiinan Guangxin zhuangien autonomisen alueen pohjoisosassa. Kaupungin pinta-ala on 33 494 neliökilometriä ja väkiluku 3,37 miljoonaa (vuonna 2010). Kaupungin keskusta sijaitsee linnuntietä noin 210 kilometriä autonomisen alueen pääkaupunki Nanningista pohjoiseen.


title: Hechi

text: Hechin erikoishallintoalue perustettiin 1.8.1965. Se muutettiin Hechin prefektuuriksi maaliskuussa 1971. Hechin piirikunta tuli piirikuntatason kaupungiksi 8.10.1983. Kesäkuussa 2002 Hechin prefektuuri tuli prefektuuritason kaupungiksi ja samalla Hechin piirikunnasta tuli Jinchengjiangin kaupunkipiiri.


title: Hechi

text: Vuonna 2016 piirikuntatason kaupunki Yizhou muuttui kaupunkipiiriksi.


title: Hechi

text: Piirikuntatasolla kaupunki jakautuu kahteen kaupunkipiiriin, neljään piirikuntaan ja viiteen autonomiseen piirikuntaa.


title: Hechi

text: Luocheng on ainoa mulameille varattu autonominen piirikunta Kiinassa, ja Huanjiang ainoa maonaneille varattu autonominen piirikunta.


title: Hechi

text: Hechin asukkaista löytyy 47 etnistä ryhmää, josta zhuangit, han-kiinalaiset, yaot, miaot, mulamit, maonanit, dongit ja shuit ovat kotoperäisiä etnisiä ryhmiä.


title: Hechi

text: Vuoden 2014 tietojen mukaan Hechissä asui 4 020 000 henkeä, josta han-kiinalasten määrä oli 620 000 ja vähemistöjen määrä 3 400 000 (85%).


title: Jussi Pelli (nykyaikainen viisiottelija)

text: Antti Jussi Pelli (s. 4. marraskuuta 1954 Helsinki) on suomalainen kilpauransa päättänyt nykyaikainen viisiottelija ja miekkailija.


text: Pelli edusti Suomea kolmissa kesäolympialaisissa. Montréalissa 1976 hän sijoittui joukkuekilpailussa seitsemänneksi ja yksilökilpailussa 23:nneksi. Hän kilpaili Montréalissa myös miekkailussa, missä hän oli kalvan joukkuekilpailussa 11:s. Moskovassa 1980 Pelli sijoittui joukkuekilpailussa jälleen seitsemänneksi ja oli henkilökohtaisen kilpailun 24:s. Los Angelesissa 1984 Pelli oli joukkuekilpailussa yhdeksäs ja yksilökilpailussa 35:s.


text: Pelli voitti nykyaikaisen viisiottelun Suomen mestaruuden vuosina 1977 ja 1981. Miesten kalvan joukkuekilpailussa hän voitti Suomen mestaruuden vuosina 1976, 1981 ja 1982.


text: Pellin Jussi-isoisä pelasi jääpalloa.


title: Michael Jace

text: Michael Andrew Jace (s. 12. heinäkuuta 1965 Paterson, New Jersey) on yhdysvaltalainen näyttelijä, joka on näytellyt muun muassa tv-sarjassa "Shield – lain varjolla".


title: Michael Jace

text: Jace vangittiin vaimonsa murhasta vuonna 2014. Yli kahden vuoden tutkintavankeuden jälkeen tuomioistuin totesi hänet syylliseksi murhaan ja langetti hänelle 40 vuoden vankeustuomion.


title: Leo Heinänen

text: Leo Heinänen (4. kesäkuuta 1916 Lohja – 9. heinäkuuta 2008 Hyvinkää) oli suomalainen rakennusneuvos, rakennusmestari ja korjausrakentamiseen erikoistuneen "Rakennus Oy Leo Heinäsen" perustaja.


title: Leo Heinänen

text: Rakennusmestariksi valmistumsen jälkeen Heinänen oli Fiskars Oy:n palveluksessa nuorempana rakennusmestarina, Osuusliike Ahjon rakennusosaston päällikkönä Hyvinkäällä sekä työpäällikkönä "Asvaltti- ja sementtivalimo Oy":ssä ja vastaavana rakennusmestarina ja työpäällikkönä Laatubetoni Oy:ssä.


title: Leo Heinänen

text: Heinänen perusti vuonna 1966 oman rakennusliikkeen "Rakennus Oy Leo Heinäsen" joka erikoistui arvokohteiden kuten kirkkojen korjaukseen ja saneeraukseen pääkaupunkiseudulla. Liike rakensi myös uudiskohteita kuten Helsingin Messukeskuksen ensimmäinen vaihe ja Bäcksbackan taidemuseo. Heinänen myi liikkeensä vuonna 1999 ruotsalaiselle Peab-rakennusyhtiölle jouduttuaan sairauseläkkeelle. Heinäsen perustama liike toimii nykyisin nimellä "Peab Heinänen" ja se kuuluu ruotsalaiseen Peab-konserniin.


title: Leo Heinänen

text: Leo Heinänen toimi vuosina 1975–1976 Suomen Lions-liiton puheenjohtajana. Hän organisoi puheenjohtajana ollessaan Lapuan patruunatehtaan räjähdysonnettomuuden uhrien hyväksi järjestetyn keräyksen ja hän rakennutti liitolle uuden toimitalon Raatimiehenkadulle sekä Lions-talon Helsingin Malmille.


title: Seppälänkangas

text: Seppälänkangas on kaupunginosa, joka sijaitsee Jyväskylän koillisosassa Laukaan tien varressa. Se kuuluu Lohikoski-Seppälänkankaan suuralueeseen. Seppälänkangas on pääosin teollisuusaluetta, mutta Heinälammen pienalueella on kerros-, rivi- ja omakotitaloasutusta. Seppälänkankaalla on mm. autoliikkeitä, katsastusliikkeitä ja autokorjaamo. Siellä oli ennen myös Puukeskus, joka muutti pois.


title: Carrus Star

text: Carrus Star (aikaisemmin Delta Star) on Carruksen valmistama linja-autosarja. Sarjan kehittely ja valmistus aloitettiin jo Delta-Planin aikana. Sarjaan kuului pääosin taajama-auto (30x), pikavuoroauto (50x) ja turistiauto (60x), joita valmistettiin vuoteen 2002 saakka.


title: Carrus Star

text: Ensimmäisen sukupolven Delta Star vastasi myöhemmin tullutta Star 50:tä. Delta Star korvasi 500-mallin vuonna 1981. Star 50 korvasi tämän vuonna 1984.


title: Carrus Star

text: Toisen sukupolven Delta Star oli valmistuksessa vuosina 1983–1988. Malleja olivat Star 30, Star 50 ja Superstar.


title: Carrus Star

text: Kolmannen sukupolven Delta Star (vuodesta 1989 Carrus Star) sisälsi mallit Star 301, Star 501, Star 601 (Superstar) ja Star 701 (Jumbostar). Malleja valmistettiin vuosina 1986–1995. Myöhemmin sarjaan lisättiin harvinaiseksi jääneet pikkubussit Star 102 ja Star 202, jotka saivat jo uuden sarjan merkinnät.


title: Carrus Star

text:
Neljännen sukupolven Carrus Starin valmistus aloitettiin vuonna 1995. Sarjaan kuuluivar Star 302, Star 502 ja Star 602. Malleja valmistettiin myös Puolassa nimillä Volvo 7350, Volvo 7450 ja Volvo 7550. Neljännen sukupolven Starista kehitettiin viides sukupolvi vuonna 2001.
Carrus Star 502 on turistilinja-auto. Sitä käytetään myös pikavuoroissa. Se perustuu Delta-Planin Delta Stariin. Myöhemmin mallin on korvannut Volvo 9700.


title: Carrus Star

text: Viidennen sukupolven Carrus Star oli Volvo 9700 -bussin versio toisen valmistajan (tarkemmin sanoen Scanian) alustalle. Siitä valmistettiin malleja Star 503 ja Star 603, joiden Volvo-versiot olivat 9700H ja 9700HD. 603 jäi harvinaiseksi, sillä sitä valmistettiin vain kaksi kappaletta. Vuonna 2002 valmistus lopetettiin Carruksen keskittyessä Volvoihin.


title: Averrhoa

text: Averrhoa on kasvisuku, joka kuuluu käenkaalikasvien heimoon. "Averrhoat" ovat trooppisen Aasian puita, joilla on syötäviä hedelmiä. Suvun tunnetuin laji on karambola eli tähtihedelmä.


title: Averrhoa

text: "Averrhoat" ovat ainavihantia puita tai pensaita. Lehdet ovat vuorottaisia, korvakkeettomia ja päätölehdykkäisen parilehdykkäisiä. Kukinnot ovat viuhkoja tai kerrannaisterttuja. Viisilukuiset kukat ovat pieniä ja tuoksuvia. Kukkien tyvestä yhteenkasvettuneet verholehdet ovat punaisia ja terälehdet valkoisia, vaaleanpunaisia tai punavioletteja. Hedelmät ovat pitkänomaisia, mehukkaita ja usein viisilohkoisia marjoja. Marjoissa on kussakin monta siementä, jotka ovat joskus siemenvaipallisia.


title: Averrhoa

text: "Averrhoa" kasvaa Aasian trooppisissa osissa.


title: Averrhoa

text: Sukuun kuuluu ainakin viisi lajia.Karambolaa ja bilimbiä kasvatatetaan hedelmäpuina.


title: Gelaot

text: Gelaot (, , oman nimitys Klo tai Klau) ovat yksi Kiinan virallisesti tunnustamista 55:tä etnisestä vähemmistöryhmästä. Vuoden 2000 väestönlaskennan mukaan heitä oli Kiinassa yhteensä 579 357. Valtaosa heistä asuu Guizhoun maakunnan länsi- ja luoteisosissa, erityisesti lähellä Zunyia ja Anshunia. Yunnanissa ja Guangxissa asuu jonkin verran gelaoja. Vietnamissa asuu myös pienin määrin gelaoja.


title: Averrhoa bilimbi

text: Averrhoa bilimbi on kasvilaji, joka kuuluu sukuun "Averrhoa". Se on pieni puu, jota kasvatetaan tropiikissa hedelmäpuuna. Lajia ja sen hedelmää kutsutaan usein maailmalla "bilimbiksi". Bilimbi on paremmin tunnetun karambolan ("Averrhoa carambola") eli tähtihedelmän lähisukulainen. Toisin kuin karambolan viisilohkoiset hedelmät, bilimbin hedelmät ovat poikkileikkauksestaan pyöreitä.


title: Averrhoa bilimbi

text: Bilimbi on pieni mutta pitkäikäinen puu, joka kasvaa 5–10 metriä korkeaksi. Se muistuttaa paljon toista trooppista hedelmäpuuta, karvaslaipikkaa, joka ei kuitenkaan ole sille sukua. Rungot ovat monihaaraisia ja oksat pystyjä. Lehdet ovat vuorottaisia, parilehdykkäisiä ja 30–60 cm pitkiä. Lehdykät ovat puikeita tai pitkänpyöreitä, pyöreätyvisiä, teräväkärkisiä, 2–10 cm pitkiä ja 1,2–1,25 cm leveitä. Pienet viisiterälehtiset tuoksuvat kukat ovat suoraan rungosta ja vanhoista paksuista oksista tulevissa kukinnoissa. Hedelmät ovat soikean lieriömäisiä ja 4–10 cm pitkiä. Kypsinä ne ovat kellertäviä, vihertäviä tai lähes valkoisia. Hedelmien kuoret ovat hyvin ohuet. Hapan malto on vihreää ja hyytelömäistä. Hedelmissä on muutamia litteitä, 6 mm leveitä siemeniä.


title: Averrhoa bilimbi

text: Puun uskotaan olevan kotoisin Indonesiasta. Sitä on kasvatettu hedelmäpuuna jo vuosisatoja, ja se on hyvin yleinen sekä puutarhoissa että villiintyneenä suuressa osassa trooppista Aasiaa ja osissa Afrikkaa. 1700- ja 1800-luvuilla sitä alettiin kasvattaa myös trooppisessa Amerikassa ja Australiassa.


title: Averrhoa bilimbi

text: Bilimbiä käytetään hedelmäpuuna. Hedelmiä syödään harvoin sellaisenaan, mutta niistä tehdään säilykkeitä ja hilloja. Niitä käytetään myös chutneyn ja curryjen valmistuksessa.


title: Hydraulic Press Channel

text: Hydraulic Press Channel on suomalaisen Lauri Vuohensillan luoma YouTube-kanava. Kanavalla Vuohensilta hajottaa vaimonsa Anni Vuohensillan kanssa erilaisia esineitä hydraulipuristimen avulla. Kanava luotiin lokakuussa 2015, mutta se nousi suosioon seuraavan vuoden maaliskuussa.


title: Hydraulic Press Channel

text: Hydraulic Press Channel nousi suosioon maaliskuussa 2016, kun kanavan paperinmurskausvideo jaettiin Reddit-palvelussa. Kanavan videoissa on murskattu myös muun muassa keilapallo, jääkiekko ja Nokian 3310-puhelin. Huhtikuussa 2016 Vuohensillalle tuli Valkoisesta talosta pyyntö kaapeliboksin murskaamisesta. Valkoinen talo julkaisi murskausvideon sosiaalisessa mediassaan.


title: Hydraulic Press Channel

text: Tammikuussa 2019 kanavalla oli yli kaksi miljoona tilaajaa ja yli 312 miljoonaa näyttökertaa YouTubessa. Toukokuussa 2016 Vuohensilta vieraili myös "Arto Nyberg" -ohjelmassa sekä "Possessa".


title: Live! At the Golden Circle

text: Live! At the Golden Circle on ruotsalaisen Made in Sweden–yhtyeen livealbumi, joka julkaistiin vuonna 1970 levymerkillä Sonet. Levystä on tehty CD-versio vuonna 2002.


title: Ashley C. Williams

text: Ashley Christina Williams (s. 24. tammikuuta 1984) on yhdysvaltalainen näyttelijä. Williams tunnetaan parhaiten The Human Centipede elokuvasta.


title: Dacrycarpus

text: Dacrycarpus on podokarpuskasvien heimoon (Podocarpaceae) kuuluva havupuusuku. Suvun yhdeksän lajia ovat Kaakkois-Aasian, Australaasian ja Tyynenmeren saarten trooppisten ja subtrooppisten alueiden puita ja pensaita. Suvun ominaispiirteitä ovat hyvin monimuotoiset lehdet ja hieman epäsymmetriset mehevät kävyt.


title: Dacrycarpus

text: Suvun tieteellinen nimi "Dacrycarpus" on johdettu kreikan kielen kyyneltä ja hedelmää tarkoittavista sanoista.


title: Dacrycarpus

text: Suvun "Dacrycarpus" edustajat ovat ainavihantia puuvartisia kasveja. Jotkin lajit jäävät yleensä pensasmaisiksi toisten voidessa kasvaa yli 40 metrin korkuisiksi puiksi. Puumaisilla kasvait ovat suorarunkoisia. Suuret oksat ovat siirottavia tai riippuvia. Pienet, tiheässä kasvavat oksanhaarat saattavat olla riippuvia tai kohenevia. Rungon kovassa kuoressa on korkkihuokosia. Aluksi tumman- tai mustanruskea kuori tulee myöhemmin harmahtavaksi ja halkeilee suomumaisiksi liuskoiksi. Pihkatiehyitä on lehdissä ja kävyissä.


title: Dacrycarpus

text: Lehtien muoto vaihtelee suuresti lajin, versotyypin ja kasvin iän mukaan. Lehtiasento on kierteinen. Lehdet voivat kasvaa rangan myötäisesti, siirottaa kaikkiin suuntiin tai sivuversoissa asettua kaksirivisesti. Lehdet ovat johteisia ja usein kärjestään lyhytsuippuisia. Johtoversojen lehdet ovat litteitä ja muodoltaan usein kapean suikeita, sekä rangasta poispäin suuntautuneelta pinnaltaan kölillisiä. Sivuversojen lehdet voivat olla litteän tasasoukkia tai sirppimäisiä, kapean neulasmaisia tai pieniä ja suomumaisia. Erityisesti nuorten kasvien varhaislehdet ovat usein tasasoukkia tai sirppimäisiä, mutta tämän tyyppisiä lehtiä voi esiintyä myöhäislehtinäkin. Käpyjä tuottavien hedelmällisten versojen lehdet ovat yleensä neulasmaisia tai suomumaisia. Ilmarakoja on tavallisesti lehtien kaikilla pinnoilla.


title: Dacrycarpus

text: Suvun kasvit ovat usein kaksikotisia, yksineuvoisten hede- ja emikukintojen kehittyessä eri kasviyksilöihin, mutta ne voivat olla yksikotisiakin. Kukinnot sijaitsevat lyhyissä, hankasilmuista kehittyvissä versoissa.


title: Dacrycarpus

text: Hedekävyiksi kutsutut hedekukinnot kasvavat yksittäin tai pareittain. Hedekäpy on aluksi muodoltaan lähes pallomainen ja laajenee kypsyessään lyhyen lieriömäiseksi. Se koostuu kapeaan rankaan kierteisesti kiinnittyneistä kolmiomaisista hedelehdistä.


title: Dacrycarpus

text: Kävyiksi kutsutut emikukinnot kasvavat yksittäin. Käpy koostuu useasta rankaan kierteisesti kiinnittyvästä käpysuomusta, joista vain kärjenpuoleisin on hedelmällinen. Hedelmällinen käpysuomu tuottaa yhden käänteisen siemenaiheen. Hedelmättömät käpysuomut kasvavat kävyn kypsyessä yhteen ja muodostavat heimolle tyypillisen mehevän pohjuksen. Pohjus on karheanystyinen ja kävyn kypsyttyä väriltään punainen tai purppurainen. Siementä ympäröi kokonaan emisuomusta muodostunut vaippa eli epimatium, joka on osittain kiinnikasvanut pohjukseen muodostaen luonteenomaisen harjanteen yhdelle puolelle kävyn pohjusta. Siemen on lähes pallomainen, sitä ympäröivä epimatium soikeampi ja hieman epäsymmetrinen.


title: Dacrycarpus

text: Suvun "Dacrycarpus" lajeja kasvaa luonnonvaraisena hajanaisella alueella kaakkoisesta Aasiasta Myanmarista läntisen Tyynenmeren saarille. Niitä esintyy luonnossa ainakin Myanmarin, eteläisen Kiinan, Vietnamin, Laosin, Filippiinien, Malesian, Indonesian ja Papua-Uuden-Guineanalueilla Aasiassa sekä Uuden-Kaledonian, Fidžin, Vanuatun ja Uuden-Seelannin alueilla Tyynellämerellä. Suurin lajirunsaus on Uuden-Kaledonian saarella.


title: Dacrycarpus

text: Suvun "Dacrycarpus" edustajat ovat podokarpuskavien heimoon kuuluvia havupuita. Niiden lähimmät sukulaiset ovat podokit ("Falcatifolium") ja suku "Dacrydium", joiden muodostama kladi on sisarryhmä suvulle "Dacrycarpus". Suurin osa suvun lajeista luokiteltiin yleisesti 1800-luvulta 1960-luvulle podokarpusten ("Podocarpus") laajaan sukuun käpyjen ja siementen muodon perusteella, vaikka geneettisten tutkimusten perusteella ne eivät ole kovin läheistä sukua podokarpuksille. Nykyisen suvun lajeja pidettiin omana sektionaan podokarpusten suvun sisällä jo vuodesta 1838 lähtien, jolloin John Joseph Bennett kuvasi ne podokarpusten suvun sektioksi "Dacrydioideae". Myöhemmin vuonna 1847 Stephan Ladislaus Endlicher antoi tälle sektiolle nykyisinkin käytetyn nimen "Dacrycarpus". Lopulta vuonna 1969 kasvitieteilijä David John de Laubenfels siirsi tämän podokarpusten suvun sektion omaksi nykyluokittelun mukaiseksi suvukseen.


title: Dacrycarpus

text: Sukuun katsotaan tavallisesti kuuluvaksi yhdeksän lajia.


title: Bobby Wood

text: Bobby Shou Wood (s. 15. marraskuuta 1992 Honolulu, Havaiji) on yhdysvaltalainen jalkapalloilija, joka edustaa Saksan Bundesliigassa pelaavaa Hamburger SV:tä. Pelipaikaltaan oikeajalkainen Wood on hyökkääjä. Hän kuuluu myös Yhdysvaltain jalkapallomaajoukkueeseen.


title: Bobby Wood

text: Wood siirtyi vuonna 2007 kotimaastaan saksalaisen 1860 Münchenin juniorijoukkueeseen. Hän debytoi seuran edustusjoukkueen paidassa 2. Bundesliigassa kaudella 2010–2011, jolloin hän pelasi viidessä ottelussa. Yhteensä Wood pelasi 1860 Münchenin paidassa vuosina 2011–2015 50 ottelua onnistuen kolmesti maalinteossa. Kevätpuoliskon kaudesta 2014–2015 Wood oli lainassa 2. Bundesliigan Erzgebirge Auessa, jossa hän pelasi yhdeksässä ottelussa tehden kolme maalia. Kaudeksi 2015–2016 Wood siirtyi saman sarjan Union Berliniin, jossa hän pelasi kauden aikana 31 ottelussa onnistuen maalinteossa 17 kertaa. Näin hänestä tuli eniten maaleja yhden kauden aikana Saksan kahdella korkeimmalla sarjatasolla tehnyt yhdysvaltalaispelaaja.


title: Bobby Wood

text: Kesällä 2016 Wood siirtyy Bundesliigan Hamburger SV:hen.


title: Bobby Wood

text: Wood on edustanut Yhdysvaltoja nuorten maajoukkuetasolla. Yhdysvaltain jalkapallomaajoukkueessa hän teki debyyttinsä elokuussa 2013 ystävyysottelussa Bosniaa ja Hertsegovinaa vastaan. Avausmaali syntyi seitsemännessä maaottelussa kesäkuussa 2015 Alankomaita vastaan. Lokakuussa 2015 Wood tuli vaihdosta kentälle CONCACAF Cupissa Meksikoa vastaan tasoittaen ottelun jatkoajalla, mutta Meksiko voitti ottelun ja saavutti paikan vuoden 2017 Maanosaliittojen cupiin.


title: Bobby Wood

text: Wood kuuluu Yhdysvaltain ryhmään vuoden 2016 Copa América Centenariossa. Hän on pelannut kaikkiaan 39 maaottelua ja tehnyt niissä 12 maalia.


title: Bobby Wood

text: Woodilla on afroamerikkalaisia ja japanilaisia sukujuuria.


title: Cheap Wine and Quality Time

text: Cheap Wine and Quality Time on suomalaisen punkyhtye Anal Thunderin EP-levy, joka julkaistiin marraskuussa 2003 levymerkillä Hell’s Tone Records.


title: Cheap Wine and Quality Time

text: Julkaisu sisältää aiemmasta tuotannosta poiketen enemmän ulottuvuutta, ja Lammaszinen Jouni Parkku toteaakin yhtyeen petranneen soundiaan edellisjulkaisuihin nähden. Poikkeuksellista on myös kappaleiden ajoittainen melankolisuus.


title: Montella

text: Montella on kunta Italiassa Campanian alueella Avellinon maakunnassa.


title: Montella

text: Kunta on tunnettu kastanjoistaan, joilla on suojattu maantieteellinen merkintä SMM ("indicazione geografica protetta IGP").


title: Robert van der Horst

text: Robert van der Horst (s. 17. lokakuuta 1984 Eindhoven) on alankomaalainen maahockeypelaaja, joka edustaa kotimaansa pääsarjassa pelaavaa Oranje Zwartia. 180 senttimetriä pitkä ja 75 kilogrammaa painava van der Horst edustaa myös Alankomaiden maahockeymaajoukkuetta.


title: Robert van der Horst

text: Van der Horst on osallistunut kaksiin kesäolympialaisiin, vuosina 2008 ja 2012. Vuonna 2012 Lontoosta hän saavutti hopeaa. MM-kilpailuista van der Horstilla on yksi hopea ja EM-kilpailuista yksi kulta ja kaksi hopeaa. Champions Trophyn hän on voittanut Alankomaiden kanssa kerran, sijoittuen toiseksi kaksi kertaa ja kolmanneksi niin ikään kaksi kertaa.


title: Robert van der Horst

text: Van der Horst on edustanut kasvattajaseuraansa Oranje Zwartia kaudesta 2012–2013 lähtien. Sitä ennen hän pelasi välillä HC Bloemendaalissa ja HC Rotterdamissa. Vuonna 2015 hän voitti Oranje Zwartin kanssa Euro Hockey Leaguen.


title: Robert van der Horst

text: Van der Horst valittiin vuonna 2015 maailman parhaaksi pelaajaksi. Kymmenen vuotta aikaisemmin hänet valittiin maailman parhaaksi nuoreksi pelaajaksi.